text:
Steinar Patursson
09.07.2017 - 15:21
Íbúgvarnir í Nuugaatsiaq og Illorsut fara í næstum at fáa nakrar av ognum sínum aftur, og eisini verða hundarnir, ið eru eftir í bygdunum, nú lætnir eigarunum aftur.
Bygdafólkið hevur ikki verið í Nuugaatsiaq og Illorsut, síðan ein flóðalda rakti bygdirnar í juni mánaði, tí at vandi hevur verið fyri fleiri skriðulopum í økinum og sostatt eisini fyri fleiri flóðaldum.
Tá fólk vórðu flutt burtur frá bygdunum, vóru fleiri hundar verðandi, og higartil hevur Arktisk Kommando ambæta hundunum. Men nú farið verður inn í bygdirnar eftir ognarlutum hjá íbúgvunum har, so verða hundarnir eisini lætnir eigarunum aftur.
Íbúgvarnir hava fingið møguleika at gera listar yvir ognarlutir, ið tey fegin vilja hava aftur, og í næstum skal Arktisk Kommando royna at finna lutirnar.
við DR sigur Sivso Dorph frá Qaasuitup kommunu, at tað er serliga riflur og tjóðarklæði, ið íbúgvarnir fegnir vilja hava aftur.
- Nú hava guðstænastur verið fyri teimum, ið lótu lív í flóðalduni, og tey avvarandi vilja gjarna vera í tjóðarklæðunum. Tað hevur ikki latið seg gjørt enn, tí vit hava ikki kunnað fingið fatur í teimum, sigur Sivso Dorph.
Fylgisveinamyndir frá økinum vísa, at stórur vandi er fyri fleiri skriðulopum, og tí er ikki hugsingur um at lata fólk seta búgv aftur í Nuugaatsiaq ella Illorsut enn.


c: text/html

text:
Støðan hjá sjófugli er eitt gott mát fyri, hvussu stendur til í havinum. Tí verður nógv gjørt fyri at fylgja við gongdini hjá sjófugli við teljingum og øðrum kanningum. Seinastu árini er áhugin fyri sjófugli í arktiska økinum vaksin munandi, og roynt verður tí at samskipa fuglakanningarnar, so tær kunnu samanberast, so mest fæst burturúr. Ein ætlan er tí gjørd, har mælt verður til, hvørjar kanningar verða gjørdar í teimum ymsu londunum, Føroyar íroknaðar. Hesar ætlanir síggjast í frágreiðingini Circumpolar Seabird Monitoring Plan,sum kann lesast her.
Myndin er av fulkubba, sum er tann svartfuglur, sum mest er til av; o.u. 25 milliónir fuglar. Hann eigur ikki í Føroyum, men sæst her um veturin.
Her síggjast øll økini, har tað verður mælt til at kanna sjófugl. Ì frágreiðingini verður neyvari lýst, hvørjar kanningar verða gjørdar nú, og hvørjar kanningar mælt verður til at gera í teimum ymisku plássunum framyvir.
Tey fuglasløgini, sum mælt verður til at kanna, eru vald út eftir, hvar í sjónum tey taka føðina. Terna, rita og havhestur taka t.d. føðina í vatnskopuni, meðan lomvigi og lundi kava djúpari, og æðan og skarvurin fara heilt niður á botn. Mælt verður eisini til, hvat hevur størsta týdning at kanna; t.d. talið av fugli, hvussu nógv kemur undan, hvussu stórur partur doyr burturav á hvørjum ári, og hvat fuglurin etur.

robotstxt: allowed

filter: keep


text:
Í gjárkvøldi sveik vatnveitingin til partar av Ørðavík. Vatnið kom aftur av sær sjálvum aftaná midnátt. Seinast vit høvdu tílikt fyribrygdi var í mai mánaða, og fall tað saman við at brot var á høvuðsleiðingini í Ørðavík. Hetta varð umvælt, og eftir tað hevur veitingin verið støðug. Vit fara nú at kanna um orsøkin er tann sama sum tá, ella um nakað annað er hent.
Vit takka fyri allar fráboðanir, ið vit móttaka um óreglusemi á vatnveitingini og royna altíð at bøta um so skjótt sum gjørligt.
Annars kann upplýsast at tað er gjørt klárt til nýggja høvuðsleiðing vestur eftir vegnum í Dalinum og vóna vit at byrja hetta arbeiði næsta ár.


text:
HB slapp víðari
TB | 11/04/12
Fyrsta umfar av ársins Løgmansteypakapping bleiv spælt í gjár, og TB hevði vitjan av HB. Fyrstu løtuna blivu havnamenn trýstir langt aftur, men teir mentu seg tó, sum minuttirnar gingu. Í mun til TB so vóru gestirnar serstakliga beinraknir, tá tað kom til at gagnýta teirra møguleikar. Tvær ferðir komu havnamenn til opnar møguleikar í fyrsta hálvleiki, og báðar ferðir fingu teir mál. Í øðrum hálvleiki var tað HB, sum var meira spælstýrandi, meðan TB hevði trupult at halda lok á Símuni Samuelsen á vinstra borði. Tá síðsta bríksl ljóðaði, hevði HB vunnið seg víðari í Løgmansteypakappingini, við einum uppibornum 3-1 sigri. Einsamalla málið hjá TB, kom í yvirtíðini, og tað syrgdi bert 16 ára gamli Poul Ingason fyri.
Símun var í serflokki
Hvørgan av liðunum høvdu spælt í innleiðandi umfarinum, og tískil var hetta tann fyrsti dysturin hjá liðunum báðum í kappingini. TB legði fyri, við beinanvegin at royna at trýsta gestirnar høgt uppi á vøllinum, so HB hevði nokk at gera, við bara at rudda burtur. Havnamenn stóðu tó væl skipaðir, og sum minuttirnar gingu, komu teir eisini onkuntíð fram um miðjuna. Eftir 15 minuttum, fekk HB liðskiparin og landsliðsleikarin, Fróði Benjaminsen bóltin inni í miðkringinum, og við einari langari sending, fann hann sera kvika Símun Samuelsen, millum tveir verjuleikarar. Símun legði bóltin við høvdinum niður fyri egnar føtur, og lobbaði síðani hegnisliga upp um Ivan Stojkovic í TB málinum. Eitt vakurt mál frá einum frálíkum spælara, sum hendan dagin var ein sonn marra hjá TB.
eftir 37 minuttir, var Hr. Samuelsen aftur í ferð eftir vinstra vongi, og tá Ivan noyddist út móti, legði Símun eina tvøravlevering yvir til liðskiparan Fróða, og so var brádliga 2-0 til gestirnar, hóast tað var heimaliðið, ið átti munin í størsta partinum av hálvleikinum. Fleiri ferðir var tað um reppið, at TB skoraði, men inn vildi bólturin ikki, og so kundu havnamenn gleðast yvir eina góða úrtøku, tá liðini fóru til hálvleiks.
Fingu ikki spælið at koyra
Okkara royndu at kempa manniliga í øðrum hálvleiki, men avleveringarnar blivu kanska dekan ov nógv merktar av satsing, og lógu tí ov óneyvar. Hetta gjørdi HB sær dælt av beinanvegin, og tóku tamarhald á miðjum vølli. TB blivu nú trýstir aftur, og serliga var tað trupult hjá okkara, at verja fyri Símuni Samuelsen. Eisini Alex José dos Santos hevði hug at koma fram við, men nógva ferðin hjá Simuni var ein støðug hóttan.
Á miðjuini fekk bóltsnillingurin Christian R. Mouritsen meira pláss í øðrum hálvleiki, og so komu nógvar sendingar fram í borðini. Eftir júst eina sovorðna, fingu HB tillutað eitt brotspark, tá 13 minuttir írestaðu. Christian fann sprintaran, Símun á vinstra vongi, og tá hann royndi at sneiða framvið Ivan, mátti Serbin steðga honum, so hann kundi fáa møguleikan at bjarga frá brotsparksblettinum.
HB setti Christian R. Mouritsen at taka brotsparkið, og hann setti bóltin ósvikaliga trygt út í síðunetið, til 3-0.
Hetta dámdu TB leikarunum lítið, og tað tóktist, sum um at okkara nú vildu berjast enn meira, og í minsta lagi enda dystin við manér.
Teir tríggir; Magnar Vang (20 ár), Patrik Johannesen (16 ár) og Poul Ingason (16 ár) komu inn fyri ávíkavist Martin Tausen, Óla Johannesen og Bojan Timic.
Unglingarnar royndust væl
Teir tríggir ungu leikararnar, sum fingu møguleikan í øðrum hálvleiki, royndust rættuliga væl. Teir tóktust trívast væl við støðið, og vístu seg als ikki til at vera stórvegis imponeraðir av kendu HB leikarunum. Í staðin kempaðu teir fyrimyndarligt, og serliga kláraði Poul Ingason seg væl. Unglingin loysti Bojan av, og í yvirtíðini fekk hann ein bólt uttanvert brotsteigarmarkið, úti í vinstru síðu. Poul dregur síðani framvið brotsteiginum, og við skotfintu, fintar hann sær pláss, til at senda eitt skot av. Skotið var somikið gott og hart, at tað snýtti HB málverjan, Teit Gestsson, og smeyg sær inn við nærmastu stong. Eitt flott mál frá unglinginum, sum longu telist millum teir føstu í hópinum. Dirvið og áræðið, hesir ungu leikarar vísa, er ein uppskrift, ið allir ungir leikarar eiga at fylgja. Tað nyttar onki at ganga runt og halda, at hinir nokk eru betur…Nei, HER KOMI JE, og komið so an, tað er andin, ið fylgjast má.
Drívið á dreingir, tit eru raskir.
HAGTØL
Løgmansteypakappingin 2012
1. Umfar
TB-HB 1-3 (0-2)
0-1: Símun Samuelsen (15.)
0-2: Fróði Benjaminsen (37.)
0-3: Christian R. Mouritsen (77.) (br.)
1-3: Poul Ingason (91.)
Hvussu tað gekk í hinum dystunum í fyrsta umfari, kunnu tit síggja inni á www.faroesoccer.com


text:
08. Mar 2016
Í vetur hevur Articon bygt sær ein goymsluhøll á Sundi. Articon hava sjálvsagt sjálvir staðið fyri arbeiðinum. Okkara partur varð veiting av sandwich-elementum til klæðing.
14. Des 2015
Heysti 2015 leveraði Sandavágs Timburhandil sandwich-panel til smoltstøðina hjá Bakkafrost á Viðareiði. Sandwich-panelini eru stál við PIR-bjálving innan. ...
30. Nov 2015
Ogna tær ella tínum nærmastu eina virðismikla gávu fyri góðan prís. Sí fleiri góð tilboð her. ...
16. Nov 2015
Atlantshav reistu fyri stuttum nýggja høll í Funningsfirði. Høllin er væl ventilerað, við klárari framsíðu og heittgalvaniseraðum sperrum. Byggiharrin stóð sjálvur fyri byggingini. ...


text:
Nú verður aftur skipað undirvísing fyri avvarðandi hjá sjúklingum við depressión, psykosu og skisofreni.
Talan er um eina undirvísingargongd í hvørjum evni.
Tað er Psykiatriski depilin á Landssjúkrahúsinum, sum skipar fyri.
Sí undirvísingartíðir niðanfyri, og hvussu tú meldar teg til.
Undirvísing í depressión, Eirargarður 15, deild P20
Undirvísing í Psykosu og Skisofreni, Eirargarður 7, Gestaborðsstovan
Tilmelding fer fram hjá umboðnum fyri avvarðandi á Psykiatriska deplinum.
Maria Andreasen Hentze
Umboð fyri avvarðandi
Telefon 304500 lokal 4422 ella 234561
Teldupost: lsmarhe@ls.fo


text:
Nær: Mikumorgun 15. februar kl. 09 - 11
Hvar: Hagstova Føroya, Kvíggjartún 1, Argir
Pláss: 12 luttakarar
Kostnaður: Ókeypis
Lær at brúka hagtøl um føroyska samfelagið í arbeiðinum. Mikumorgun 15. februar bjóða vit tær og starvsfeløgunum vælkomnum á verkstovu at brúka hagtalsgrunnin sum arbeiðsamboð.
Við ítøkiligum dømum hyggja vit at, hvussu røttu tølini verða funnin til arbeiðsuppgávuna. Skráin er hendan:
1. Endamálið við hagtalsgrunninum
2. Hagtalsøki í hagtalsgrunninum
3. Finn røttu tølini til uppgávuna
4. Vísing av hagtølum
5. Goym hagtølini og leita fram aftur
6. Samanbering við onnur lond
7. Hagvarpið - beinleiðis hagtøl á kunningarskíggjan
Melda til verkstovuna við at skriva teldupost til hagstova@hagstova.fo við hesum upplýsingum:
1. Nøvn og teldupostur hjá luttakarum
2. Navn, telefon og teldupost hjá ábyrgdarfólki
Nýbryggjað kaffi verður at fáa. Vit gleða okkum at síggja tykkum
Seinasta freist at melda til er til og við 8. februar.
---
Í hagtalsgrunninum er vitan savnað um fólk, samfelag, vinnu, búskap og umhvørvi í Føroyum. Hagstovan arbeiðir støðugt við at gera hagtølini meira atkomulig og lættari at brúka. Verkstovurnar eru ein liður í arbeiðinum hjá Hagstovuni at styrkja almenna hagtalskunnleikan um føroyska samfelagið.
Um áhugi er fyri tí, kann Hagstovan skipa fyri slíkum verkstovum fyri øðrum áhugabólkum. Send fyrispurning umvegis teldupost til hagstova@hagstova.fo.


text:
Fyrireiking til veitslu í hádeildini
14. Des 2017
Hádeildin leggur í dag síðstu hond á fyrireikingarnar til veitsluna, sum verður í kvøld. ...
les meir
4. flokkur ger bomm
14. Des 2017
Í morgun hevur 4. flokkur gjørt bomm saman við feðgunum Jákupi og Arnari. ...
les meir
Flogbørn í 1. - 4. flokki
13. Des 2017
Í morgin fær skúlin vitjan av Flogbóltssambandi Føroya saman við Peter Morell og konu hansara Anne Fredriksen. Tað snýr seg um tiltakið "Flogbørn".Í heilt stuttum...
les meir
Verkætlan í 5. flokki - 2017
13. Des 2017
5. flokkur hevur í ár vant sjónleikin “Eitt jólaævintýr” eftir Charles Dickens. “Eitt jólaævintýr er ein av kendastu søgunum hjá Dickens. Vit hava lisið...
les meir
Vitjan á SEV - 9. flokkur
06. Des 2017
9. flokkur í Kollafjarðar skúla var í dag (5. des 17) á árligu vitjanini hjá SEV í Húsahaga, har Kristianna Rein undirvísti. ...
les meir
Talvkapping í Eysturskúlanum - 4. flokkur
24. Nov 2017
Í morgun (24-11-17) vóru dreingirnir í 4. flokki við í stórari talvkapping í Eysturskúlanum. Helgi Dam Ziska skipaði fyri og uml 90 luttakarar vóru...
les meir
Tilboð um skeið í CD-orð.
22. Nov 2017
Um áhugi er, verður skipað fyri skeiði í CD-orð 2 tímar um vikuna frá viku 2 til 10.Málbólkur:Allir næmingar í Kollafjarðar skúla, ið hava fingið...
les meir
Jólasøgukapping 2017
20. Nov 2017
...


text:
2017 kann enda sum gott partabrævaár
- 18 Oct 2017
- - LÍV
Marknaðarinnlit - Oktobur 2017
Tað gongur sera gott búskaparliga í heiminum. Hetta sæst millum annað aftur í, at nýggj forsøgn hjá Altjóða Gjaldoyragrunninum (IMF) uppmetir væntaða búskaparvøksturin í heiminum. Samstundis metir IMF, at inflatiónin verður verandi á lágum stigi. Hendan støðan er jalig fyri inntøkurnar hjá virkjum og sostatt stimbrandi fyri partabrøv. Hóast eingin kennir framtíðina og íleggjarar javnt og samt mugu taka atlit til íløguváðan, eru góð útlit fyri, at 2017 endar sum enn eitt gott partabrævaár.
Allir íløguflokkar góvu vinning í septembur
Eftir tríggjar mánaðir við halli frá partabrøvunum, fingu hesi eina endurreisn í septembur. Farna mánaða hækkaðu partabrøvini, ið LÍV ger íløgu í, heili 3,28%. Síðani ársbyrjan hava partabrøvini nú givið samlaðan vinning á 8,02%. Báðir lánsbrævaflokkarnir høvdu eisini vinning í septembur, hóast hesin var sera avmarkaður hjá donsku lánsbrøvunum. Donsku lánsbrøvini hækkaðu einans 0,01% farna mánaða, og síðani ársbyrjan hava hesi lánsbrøvini givið vinning á 1,48%. Betri gekst hjá ”øðrum lánsbrøvum”, sum fevnir um lánsbrøv, ið ikki eru virðissett í donskum krónum. Í septembur góvu hesi vinning á 0,16% soleiðis, at samlaði vinningurin higartil í ár er á 4,01%. Samanumtikið hevur íløgan við lægra váðanum nú givið vinning á 1,03% higartil í ár og íløgan við hægra váðanum vinning á 3,41%. Ískoytið í septembur var ávíkavist 0,25% og 0,81%.
Heimsbúskapurin er sera væl fyri
Farna mánaðin hevur lítið verið at hoyrt frá teimum báðum Kim Jong Un og Donald Trump. Staðfestast kann eisini, at fíggjarmarknaðirnir ikki hava verið darvaðir av teirra orðastríði. Seinasta orðið er tó ikki sagt teirra millum, so framhaldandi kunnu hóttanir teirra millum fáa rúmd í fjølmiðlunum. Í Týsklandi hevur verið val. Hóast flokkurin hjá sitandi ríkiskanslara, Angelu Merkel, misti atkvøður, varðveitti hon valdið. Sostatt kann væntast, at hon, saman við franska Macron, fer at tryggja Evropa politiskt. Hinvegin kann ynskið hjá Katalonia at slíta frá Spania seta dám á ES og vikna evruna, men ein veik evra stimbrar evropiska búskapin. Farnu vikurnar hava sum heild verið merktar av sera góðum tíðindum um heimsbúskapin. Herumframt hevur Altjóða Gjaldoyragrunnurin (IMF) uppmett væntaða búskaparvøksturin í heiminum. Orsøkin til hetta er í stóran mun ein uppmeting av vøkstrinum í londum sum Suður Korea, Kina, Suður Afrika og India. Hinvegin væntar IMF, at vøksturin í USA, Evropa og Japan fer at slakka eitt sindur av, men fer kortini at vera á høgum stigi. Vøksturin verður vætandi stuðlaður av høgari privatari nýtslu og góðum lánsmøguleikum til vinnulívið, ið førir við sær váðafýsni og økt virksemi. Samstundis væntar IMF, at inflatiónin, í heimshøpi, verður verandi niðanfyri málið á 2% í ár og í 2018.
Enn góð partabrævaútlit
Støðan í heimsbúskapinum, er stuðlandi fyri partabrøv. Tí eru góð útlit fyri, at partabrøvini, sum hava staðið seg væl í ár, framhaldandi kunnu standa seg væl. Lýsta búskapargongdin er jalig fyri inntøkurnar hjá virkjunum. Tá inflatiónin samstundis væntandi verður á lágum stigi, vil hendan tálma væntandi hækkingar í lánsbrævarentunum. Partabrøvini vilja tí framhaldandi verða tann íløgan, ið kann væntast at geva besta vinningin, og tí eru tað partabrøv, sum íleggjarar ynskja at eiga mest í. Fyri fyrstu ferð síðani árini undan 1999, hava vit sæð partabrævamarknaðir, ið eru hækkaðir seks ár á rað, men einki varðir í ævir. Ætlanirnar hjá mið- og tjóðbankum at fáa leiðandi renturnar upp á nøktandi stig og metingin hjá eitt nú miðbankanum í USA um, at inflatiónin sum frálíður fer at hækka, kann føra við sær, at tá vit koma nakað inn í 2018, kunnu lánsbrævarenturnar fara at hækka, hóast spakuliga. Stóri spurningurin er tí, hvussu nógv lánsbrævarenturnar skulu hækka, áðrenn íleggjarar meta lánsbrøv verða nóg gevandi alternativ til partabrøv. Farast má tí fram við varsemi, tí eingin kennir framtíðina, men góð útlit eru fyri, at 2017 endar sum gott partabrævaár.
Síðani ársbyrjan hava partabrøvini nú givið samlaðan vinning á 8,02%.


text:
Belis á Karibiastrondini er bæði gamalt og nýtt land. Gamlar toftir eru víða um í landinum og eru dømi um gomlu mayamentanina. Landið fekk fult frælsi í 1981. Í mong ár var Belis bretskt hjáland (Bretska Honduras); tað einasta í Miðamerika. Almenna málið í landinum er enskt, men fólkið í Belis er ættað úr mongum londum - har eru karibar, afrikanar, mayar, ásiatar og evropear - og mong fólk tosa kreólskt ella afrikonsk mál. Karibiskur matur og tónleikur er væl dámdur, og landið er viðgitið fyri sítt fjølbroytta og nógva dýralív.
Fram við strondini í Belis er eitt 290 km langt korallriv við nógvum sandgrynnum og oyggjum. Tað er næstlongsta korallriv í heiminum - bara Korallrivið Mikla í Avstralia er longri, har eru skjaldbøkur, sjónotur og tindhummari og mong føgur tropufiskasløg. Hagar koma kavarar úr øllum heiminum at kava í klára, flógva sjónum.
Helmingurin av Belis er tættur tropuregnskógur. Rósuviður, mahogni og annar úrdráttur úr skóginum, m.a chicle, nýtt sum ráevni til tyggigummi, og kapokk, ið er silkibummull, úr tí ovurstóra Ceiptrænum, hava stóran týdning í búskapi landsins. Sama er við aldinfruktum, sum verða nógv dyrkaðar. Men landbúnaðurin er avmarkaður, tí at stórur partur av regnskóginum er friðaður, av tí at har eru nógv sjáldsom dýr og nógvar sjáldsamar plantur.
Í skógunum er satt dýrameingi. Og mong dýr, sum eru í vanda fyri at verða týnd, liva eisini í regnskógunum í Belis, t.d. jaguarur, tapirur, brølapa og nasabjørn. Firvaldar og ymsir tropufuglar flúgva træ av træi. Og har eru 250 ymisk børkubóndasløg; ímillum teirra svarti børkubóndi, ið er tjóðarblóma í Belis.
Í 1961 var hervilig ódn og øgiligur uppgangur í gamla høvuðsstaðnum, Belisbýi, úti við strondina, og hann fór illa. Í 1970 varð farið at byggja nýggjan høvuðsstað, Belmopan, 80 km inni í landinum, tí at har var tryggari. Belisbýur er enn størsti býur í landinum, men alt fleiri og fleiri fólk flyta til Belmopan, og nógvar vinnufyritøkur verða eisini fluttar
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Belmopan
Vídd: 22.960 km2
Fólkatal: 321.115
Alment mál:
enskt
Átrúnaður:
kristindómur 100%
Stýrsilag:
Fólkaræði, fleirflokkastýri
Gjaldoyra: belisiskur dollari (BZD)


text:
Nikaragua er hugtakandi og vakurt land og verður stundum eisini kallað "vatna- og gosfjallalandið". Tað kundi eisini verið eitt av teimum ríkastu í Miðamerika, men í mong ár hava kríggj og ófriður verið í landinum og ódnir gjørt um seg, og politiska stríðið hevur eisini oyðilagt búskapin. Týdningarmestu vinnuvegirnir eru landbúnaður og fiskiskapur, men í Nikaragua eru eisini mong ráevni í jørðini, t.d. kopar og gull, ið verða vunnin til útflutnings. Fólkið í landinum er ungt, meiri enn helvtin er undir 15 ár.
Mesta fólkið í Nikaragua býr á Kyrrahavsstrondini, har flestu býirnir eru. Har eru nógv gosfjøll, sum javnan goysa, men versti vandin er jarðskjálvti. Í 1972 var høvuðsstaðurin í landinum næstan lagdur í oyði í einum herviligum jarðskjálvta. 6.000 fólk doyðu, og 300.000 fólk gjørdust heimleys.
Jørðin fram við Kyrrahavsstrondini er mest gosøska, har fruktar væl, og tað er týningarmesta landbúnaðarlendið í Nikaragua. Mais, bønir og durra eru høvuðsgrøði, og tey heysta tvær
ferðir um árið. Kaffi, bananir og bummull verða eisini dyrkað og flutt út.
Vestarlaga í Nikaragua er Nikaraguavatn, størsta vatn í Miðamerika. Vatnið eitur eftir Nikarao, einum indiánahøvdingi. Hann og fólk hansara búðu við vatnið. Tað er einasta vatn í heiminum, fiskasløg, sum vanliga bara liva í sjónum, eru í, t.d. hávur og svørðfiskur. Granskarar halda, at hávarnir svimja niðan í vatnið úr Karibiahavi eftir San Juanánni.
Stívliga 40 ár stýrdi Somoza-ættin Nikaragua við harðari hond. Men í 1979 tóku uppreistrardeildir valdið og settu á stovn vinstrasinnaða sandinistastjórn. Hon bøtti um skúlaverkið og heilsuviðurskiftini og skipaði fyri, at jørð varð tikin frá teimum ríku og latin mongu fátæku smábóndunum. Mótstøðufólk, nevnd contras, sum USA stuðlaði, bardust ímóti sandinistunum eftir tað, at teir høvdu tikið valdið. Sandinistarnir taptu valið í 1990, og politiska støðan í landinum er ótrygg.
Í Nikaragua er vanligt, at mong fólk eru í húsi, og børn, foreldur, ommur og abbar búgva tíðum í sama húsi. Fyri 1979 dugdi meiri enn helvtin av fólkinum hvørki at lesa ella skriva. Tá ið sandinistarnir fingu valdið, løgdu teir doyðin á at bøta um hetta, og nýútbúnir lærarar, teir flestu konufólk, vórðu sendir um alt landið at læra fólk at lesa og skriva. Eftir fáum mánaðum vóru um 87 % av fólkinum lesifør. Men tá ið sandinistastyrið fall, var ikki so stórur dentur lagdur á skúlaskap longur, og lesi- og skriviførleikin versnaði aftur.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Managua
Vídd: 130.000 km2
Fólkatal: 5.666.301
Alment mál:
spanskt
Átrúnaður:
kristindómur 100%
Stýrsilag:
Fólkaræði, fleirflokkastýri
Gjaldoyra: cordoba oro (NIO)


text:
Ársins seinna hefti av Varðanum er komið út. Tað er Dorit Hansen, ið er ritstjóri. Saman við Føroyaprenti hevur hon lyft 96 ára gamla mentanarritið fram í nútíðina, fyrst og fremst í uppseting og útsjónd. Síðan Brá og Bragi hildu uppat, eru Varðin, og síðan 2006 eisini Vencil, einastu bókmentanarligu tíðarrit á føroyskum. Gamla Varðan sigur týska Wikipedia soleiðis um: "die älteste und wichtigste Literatur- und Kulturzeitschrift der Färöer."
Millum greinarnar í nýggja Varðanum eru portrettsamrøða við Tórodd Poulsen við sjáldsama góðum myndum, sum Benjamin Rasmussen tók, grein um býarvøkstur í Havn eftir Erland Viberg Joensen, grein um føroyavinin John West eftir Óla Olsen og fyrilestur um norska tilknýtið hjá Hans Andriasi Djurhuus eftir Hanus Kamban.
Tvær heiðursgreinar um skrivandi menn úr Havn eru eisini við. Tær eru um Tórodd Poulsen, sum 15. oktober fylti 60, og um Carl Jóhan Jensen, sum 2. desember eisini fer at fylla 60 ár.
“Framtíðin er kvennkyn” er heitið á myndaúrvali, sum toymið handan Damudomi hevur sett saman. Toymið er kvinnað av Sunnevu Háberg Eysturstein, Christu Reynheim, Turið Nolsoe og Solveig Hanusardóttir. Ein brellbiti er eisini úr feministiskari ritroynd eftir franska heimspekingin, Hélène Cixous, sum Turið Nolsoe hevur týtt. Seinni kemur ritroyndin út í bók.
Skaldskapur er eisini í hesum Varðanum. Lív Maria Róadóttir Jæger hevur tvær yrkingar, Øssur Johannesen hevur týtt fimm yrkingar eftir Gustaf Munch-Petersen, og Henný Rógvadóttir og Beinir Bergson hava hvør sína yrking. Her eru stuttsøgur eftir Helenu Joensen, sum vann aðru virðisløn í stuttsøgukapping hjá Glasi fyrr í ár, og Nanný Jacksdóttir Toftegaard, Sørine Stenholt og Debora Hansen Kleist.
Harumframt eru níggju ummæli. Zakarias Wang, formaður í Varðanum, ummælir orðabók, Agnar Jógvansson ummælir stuttsøgusavn, Vár í Ólavstovu ummælir yrkingasavn, Sámal Soll ummælir film, Sólfinn Hansen ummælir skaldsøgu, Tórður Jóansson ummælir yrkisbók og Øssur Johannesen ummælir fløgur.
Permumyndin á nýggja Varðanum er skurðmynd úr nýggjum málningini hjá Anker Mortensen.


text:
Jn.fo skrivar, at 5 íslendsk skip sigla fullfermd heim til Íslands at landa. Tey hava omanfyri 10.000 tons av svartkjafti, sum alt er fiska sunnan fyri Føroyar. Í løtuni eru útvið 30 skip á feltinum suður og í landsynning av Føroya Banka, tey flestu russisk og íslendsk. Jupiter er við at verða fulllastaður og skal Les meira…
2. viðgerð av uppskoti um broytingar í alilógini v.m. á Løgtingsfundinum ímorgun kl. 10.00
Í morgun tann 16. Apríl kl. 10:00 kemur 2. viðgerð av Løgtinsmálinum um uppskot til løgtingslóg um broyting í løgtingslóg um aling av fkiski v.m. Nógv hoyrðingarsvar eru komin inn, heili 20 í tali og News hevur hugt eftir Hoyringarsvarinum frá Bakkafrost og Luna, Fylgiskjal 02, klikk her: “Ummæli av uppskoti um broytingar í alilógini” Les meira…
Norðoya Sparikassi 17,4 milliónir í avlopi
Úrslitið eftir skatt í 2017 var eitt avlop á 17,4 mió. kr., móti 14,3 mió. kr. í 2016. Eginognin rentaði sostatt við 8,0 %. Solvensurin var við árslok 19,2 %. Virksemið økist Vøksturin í útlánum var 6,8 % ella 115 mió. kr. Útlánini øktust úr 1.694 til 1.809 mió. kr., og ábyrgdirnar øktust úr 65 Les meira…
Loksins fór Kvikk aftur til fiskiskap
Línuskipi Kvikk hevur ligið á langukaj í mánaðarvís, men í gjárskvøldið kl. 20.45 fór Kvikk aftur til fiskiskap. Teir fóru til Íslands at fiska av teirra kvotu. Hesaferð er tað ein nýggjur skipari umborð og tað er Mikkjal Pauli Lamhauge og manningin telur 14 mans. Vit ynskja Kvikk skjótan og góðan túr. SáH
Sjúrðaberg komin heim við fullari last
Klokkan 15.30 legði Sjúrðaberg at niðanfyri N.F.C.S. Fitt av fólki vóru og tóku ímóti. Sjúrðaberg hevur roynt í norðskum sjógvi og er fullfermdur nú hann er komin til Klaksvíkar, umleið 750 tons. Skiparin hendan túrin var Ásmund Olsen og við vóru 17 mans. Vit ynskja skipara og manning vælkomin heim. SáH
Klakkur kom aftur kl. 13.50 av Íslandi
Fyri løtu síðani legði Klakkur at á vesturbryggjuni í Klaksvík. Teir hava verið undir Íslandi og hava umleið 290 tons. Veiðan verður løgd upp hjá N.F.C.S. SáH
Tina Joensen frá Klaksvík gjørdist mánaðar arbeiðsfólk í Føtex í sentrinum City Vest
Tað er ikki á hvørjum degi, at man fær eina risa plakat hangandi av sær har man arbeiðir, men tað hevur Tina nú í stóra matvøruhandlinum Føtex í City Vest. Dótturin gjørdist mánaðar arbeiðsfólk í mars og tá ið hon kom til arbeiðis í gjár, var hendan plakatin hongd upp av henni og har tey Les meira…


text:
Náttarskrímslið
Bókaklubbin
- Síður: 110
- Útgávuár: 2017
- Upprunamál: svenskt
- Innbinding: heft
- Rithøvundur: Mats Strandberg
- Myndir: Sofia Falkenhem
- Týðari: Sigrið Jógvansdóttir Hansen
Á degnum, tá ið Frank fyllir níggju ár, hendir nakað, sum broytir lív hansara. Tann lítli, ullinti hundurin hjá grannanum, Uffi, verður so uppøstur, at hann bítur Frank í fingurin, og so fer Frank at droyma løgnar dreymar. Í dreymi hevur hann skinn um allan kroppin, og hann rennur í skóginum á fýra beinum. Tað einasta, hann vil, er at blíva kíndur. Men hví blíva øll so bangin?
Náttarskrímslið er fyrsta bókin í røðini um Skrímslið Frank.


text:
Nr. 1718-763
Fundir skulu leiast og střrast. Grei mßl og vŠntanir til bŠi ˙rslit og luttakarar skulu setast. Fasilitering er ein hßttur, sum kann skapa betri ˙rslit ß fundum so sleppast millum anna kann undan at ˇneyug tÝ fer til spillis. Fasilitering kann br˙kast, tß mßli er at skapa/ fßa nřggj hugskot, finna nřggjar loysnir ella at skapa eina nřggja samstarvsmentan Ý einum toymi. Ein skeisdagur har t˙ verur latin Ý til at leggja til rŠttis og fasilitera effektivar og motiverandi fundir. T˙ fŠrt ambo, sum t˙ kanst nřta Ý verki til fundir.
Endamßl
Innihald
- Ambo til at skapa dynamiskar og effektivar fundir Ý verki
- Yvirlit yvir elementini frß fundarhugskot til eftirmeting, sum fara at betra um fundirnar
- Venjing Ý leiklutinum sum fasilitator og fundarleiari
- HŠttir at skapa inndragan, lŠring og orku
- Hvat er fasilitering?
- Hvussu t˙ kemur gott frß byrjan, setur gˇ mßl og motiverar luttakarnar til at r°kka mßlunum
- Gˇir spyrjiteknikkir, sum leia fram ß mßl
- Hvussu skapar t˙ gˇa orku og motivatiˇn ß fundinum
┴ skeinum verur skift millum stutt upplegg, venjingar og samskifti. Luttakarar nřta ambo, sum tey lŠra um, ß skeinum, soleiis at teir fßa f°rleikan og h°vi at nřta tey, ßrenn fari verur aftur til arbeiis.
UndirvÝsing:
Ann-Britt FrÝheim Mortensen, sosialrßgevi, mediator og Master of Positive Psychology og Gitte Klein, lŠrari, Master of Positive Psychology og Stud. Cand. Psyk.


text:
Seinast broytt:
Leiðbeining sum Word-fíla:
1. Samleiki
Ferðsla er lógarkravt undirvísingarevni í fólkaskúlanum. Skúlin ráðleggur undirvísingina í ferðslu, og ger av á hvørjum floksstigi, undirvíst verður. Sambært kunngerðini hevur flokslærarin ábyrgdina av, at skipað verður fyri undirvísing í ferðslulæru.
Umráðandi er at menna førleikarnar hjá næmingunum at ferðast trygt í ferðsluni, so at teir gerast tilvitaðir um at taka rættar avgerðir í ferðsluni.
2. Endamál
Undirvísingin í ferðslu hevur til endamáls, at gera næmingin tilvitaðan um at taka rættar avgerðir í ferðsluni. Yvirskipaða málið er, at færri skulu doyggja ella fáa álvarslig mein í ferðsluni.
3. Stig og tímatal
Skúlin ger av, hvussu nógv tíð, á hvørjum einstøkum floksstigi, verður tillutað undirvísingini í ferðslulæru. Læraravegleiðing í ferðslulæru til fólkaskúlan verður nýtt sum grundarlag í hesum sambandi.
4. Øki
Ferðsla er bert umrødd sum serstakt undirvísingarevni í námsætlanini fyri heimstaðarlæru í 1.-3. flokki. Tó er ferðslulæra kravt undirvísingarevni í fólkaskúlanum á ymiskum floksstigum, og tí verður mælt til at fylgja læraravegleiðingini til 2. og 3. undirvísingarpart eisini.
Fakligu kjarnaøkini í ferðslulæru fevna um:
Ferðslureglur, ið næmingurin hevur brúk fyri at kenna og duga, eitt nú at vera ansin í ferðsluni, at nýta hjálm, tá ið hann súkklar ella rulluskoytar, at nýta endurskin, at kenna ljóskurvarnar og gongufeltini og at nýta bilbelti.
Næmingurin lærir reglurnar og hugburð um at bera seg rætt at á súkklu og í myrkri í ferðsluni.
At lýsa tær avleiðingar, óskynsamar avgerðir og atburður í ferðsluni kunnu hava viðsær, eitt nú hvørja ávirkan rúsdrekka, gáloysni og ferð kann hava á ferðslutrygdina.
5. Førleikamál
Í ferðslulæru eru førleikamálini lutað sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning fyri, at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni næmingsins at taka egnar avgerðir. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at granska
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
At samskifta
Førleikin at bera fram hugsanir sínar munnliga verður mentur við miðvíst at arbeiða við munnligum venjingum í ymiskum samskiftisstøðum. Næmingurin skal frá fyrsta degi verða vandur við at tala, skifta orð, lýða á, próvføra og bera fram egnar metingar.
At kanna
At kanna er ein íborin førleiki. Børn kanna umhvørvið fyri at klára seg í lívinum. At kanna er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
At skapa
Førleikin at skapa snýr seg um at gera næmingin tilvitaðan um og líta á egin evni, so hann gerst førur fyri sjálvur at byggja víðari á tað, sum lært er.
Fakligir førleikar
Ferðslulæra hevur ávegismál fyri 3., 6. og 9. floksstig. Ávegismálini eru vegleiðandi, tó soleiðis at skilja, at um munandi frávik koma fyri, skal hetta fráboðast leiðslu skúlans, sum við støði í lýsta tørvinum hevur skyldu til at seta neyðug tiltøk í verk.
3. floksstig
Næmingurin dugir
- at at vera ansin í ferðsluni, at nýta hjálm, tá ið hann súkklar ella rulluskoytar
- at nýta endurskin
- ferðsluljósini og at nýta gonguteigarnar
- at nýta bilbelti.
6. floksstig
Næmingurin dugir:
- reglurnar og hugburð um at ferðast trygt á súkklu í samspælinum við onnur í ferðsluni við at vera ansin
- reglur um víkiskyldur og ferðslumerkingar
- at geva týðilig tekn at steðga og snara
- at lýsa, hvussu óskynsamur atburður í ferðsluni kann ávirka ferðslutrygdina
- kennir týdningin av at vera sjónlig/ur í ferðsluni.
9. floksstig
Næmingurin dugir
- at meta um váðar, sum ávirka ferðslutrygdina
- at meta um skynsaman, rættan og skeivan atburð í ferðsluni
- at lýsa sína ábyrgd og skyldur fyri sær sjálvum og øðrum fólkum í ferðsluni
- at meta um avleiðingarnar av óskynsomum atburði í ferðsluni
- at lýsa, hvørja ávirkan rúsdrekka, gáloysni og ferð kunnu hava á ferðslutrygdina.
6. Eftirmeting og próvtøka
Eftirmetingar
Einstaki næmingurin skal eftirmetast við støði í fakliga avrikinum í lærugreinini, so næmingurin fær eina greiða meting av støðuni hjá sær í mun til ásettu málini, og hvat hann skal arbeiða við, um málini ikki eru rokkin. Eftirmetingin skal fevna um eina vegleiðing til einstaka næmingin um, hvat arbeiðast skal við fyri at lúka málini.
Eingin próvtøka er í ferðslulæru.
7. At skipa undirvísing
Víst verður til Læraravegleiðing í ferðslulæru í fólkaskúlanum.


text:
H71 vann við einum á StÍF
ítróttur03-12-2017 - 21:32 - Jóanis Albert Nielsen
Í FTZ-deildini hjá monnum í hondbólti, tók H71 í dag móti StÍF.
Tað var H71 ið byrjaði dystin betri, og eftir 20. min. høvdu teir eina føring uppá 5 mál, støðan tá var 13-8. Hálvleiksstøðan var 18-13. Leingi sá út til at H71 fór at vinna við fleiri málum, og tá ið 54. min. vóru leiktir var støðan 31-25. So gekk tað skjótt hjá StÍF, og skoraðu teir til 32-31 í seinasta minuttinum, H71 tók time-out, og fleiri mál komu ikki. H71 vann dystin 32-31.
Málskjúttar:
H71: Pætur Thomsen 8, Mark Marcher 7, Rúni V. Højgaard 4, Vilhelm Poulsen 3, Sigmundur Nolsø 3, Hilmar Leon Jacobsen 3, Leivur Mortensen 2, Andor Sivertsen 1 og Niklas Hanussarson 1.
StÍF: Sveinur Justinussen 11, Pætur Johansen 8, Allan Norðberg 8, Pætur ó Joensen 2 og Jóannes Prestá 2.


text:
Leys størv
INNGANGUR
So stendur jólahøgtíðin fyri durðum og vit gleða okkum øll til at sleppa at halda jól og nýggjár saman við familju og vinum okkara. Óiva hevur tíðin undan verið skundmikil har nógv hava verið upptikin av próvtøkum. Ella eisini mugu onkur okkara taka hetta við sum part av høgtíðini, tí hetta stendur á skrá í januar mánaða.
At øll hava havt nógv um oyruni setur eisini dám á INNANSETURS hesuferð, tí ikki er nógv tilfar komið. Men soleiðis eigur helst at verða undan jólum. Vit venda treystliga aftur eftir nýggjár og er evstamark fyri tilfari til komandi tíðindabræv mikudagin 23. jabuar kl. 12. Tit kunnu rokna við einum nýggjum INNANSETURS í viku 4.
FYRISITING
Sum øll okkara hava merkt, so hevur verið arbeitt við at umleggja KT skipanir á Setrinum. Postskipanin Groupwise er nú niðurløgd, og vit hava ístaðin fingið Microsoft skipanina Exchange/Outlook. Við nýggju loysnini verður postskipanin frameftir hýst hjá Føroya Tele.
Í sambandi við umleggingina hevur kunning verið løgd á heimasíðuna. Hendan er at finna undir INNANSETURS, leinkið er her
STARVSFÓLKA TÍÐINDI
Kári á Rógvi Pd. D. lektari á Søgu- og samfelagsdeildini gjørdist miðskeiðis í jólamánaðinum uttanhýsis lektaravikarur á Københavns Universitet, Juridisk Fakultet. Talan er um endurnýggjan av fyribils skipan, hvareftir lesandi á KU kunnu fáa vegleiðing at skriva serritgerð um føroysk viðurskifti. Setanin er endurnýggja og økt, so ætlandi verður enn meira gjørt við samstarvið komandi tíðina. Les meira her
------------
Fyrr í ár varð Gestur Hovgaard, lektari Søgu- og Samfelagsdeildini, av danska Videnskabsministeriet útnevndur sensor á deildini Environment, Society and Space (ENSPAC) við Roskilde Universitetscenter. Fyrstu uppgávurnar sum sensor verða avgreiddar í januar 2013.
ÚTGÁVUR
Bárður Larsen, seturslærari í løgfrøði og Kári á Rógvi, Ph.D., lektari í løgfrøði, ið báðir starvast við at byggja upp lógkunnleika á Fróðskaparsetri Føroya, geva í hesum døgum út Lærubók í Fyrisitingarlóg. Báðir hava drúgvar og ymiskligar royndir við lóg bæði teoretiskt og praktiskt. Les meira um bókina her
SKEIÐ
Sjúkrarøktarfrøðideildin bjóðar kliniskt vegleiðaraskeið várið 2013. Talan er um skeið á bachelorstøði og øll heilsustarvsfólk við miðallangari framhaldsútbúgving hava møguleika at søkja. Endamálið við skeiðnum er, at ein mennir sín førleika at vegleiða, undirvísa, próvdøma og eftirmeta innan kliniska partin av heilsuútbúgvingunum. Les nærri um skeiðið her
------------
Aftur til várs verður møguleiki hjá lesandi at luttaka á skeiði í akademiskari uppgávuskriving. Talan er um eitt tilboð, sum er ókeypis fyri lesandi á Fróðskaparsetrinum, men gevur ikki ECTS. Tað verður Bjørg Jacobsen, sum verður undirvísari. Freistin at melda til er 1. februar 2013. Les meira her
TILTØK
Aftur í ár luttekur Setrið á Jobmatch, sum verður hildið í hugnaligu hølunum hjá Østrøm. Tað eru Tórshavnar kommuna, Altjóða Skrivstovan við Fróðskaparsetur Føroya, Vinnuhúsið og MFS sum fyrireika karmarnar eisini til hesa Jobmatch starvsstevnu. Í ár verður Jobmatch fríggjadagin 28. desember frá kl. 13.00 til 20.00 á fabrikkini hjá Østrøm á Skálatrøð. Les meira um tiltakið í Árskalendaranum.
------------
Fyrsta Seturskjakið í nýggja árinum verður á Østrøm hóskvøldið 10 januar kl 19.30, har evnið er "Elituflokkar ella?". Hesuferð er tað Námsvísindadeildin sum skipar fyri. Les meira í Árskalendaranum
------------
Próvhandan fyri sjúkrarøktarfrøðingar
Mikudagin 16. januar 2013 kl. 14.00 verður próvhandan fyri nýklaktu sjúkrarøktarfrøðingum, hold 2009, hildið á Østrøm. Nærri kunning kemur um hetta seinni í Árskalendarin.
------------
Avgerð er tikin um, at Setursdagur verður tann 17 mai 2013. Endamálið er at hátíðarhalda føðingardagin við ráðstevnu o.ø.. Arbeitt verður við at leggja neyvari skrá og nærri kunning kemur um hetta seinni, sí eisini Árskalendarin.
FRÁBOÐAN
Tilmelding til INNANSETURS
Er tú so óheppin ikki at hava móttikið tíðindabrævið? So er møguligt til at melda til her.
Tilfar til INNANSETURS
Møguleiki er fyri at senda okkum kunningartilfar, sum tit meta eigur at vera við í INNANSETURS. Hygg nærri her.
Vit tilskila okkum rættin til at ritstjórna í tilfarinum.Tað er av týdningi, at INNANSETURS ikki skal innihalda persónsviðkvæmt tilfar.
Tá tú skrivar ein tíðindastubba, minst tá til at hava eina yvirskrift, eina lýsing, tíðspunkt, stað, fyrireikara og kontaktpersón.
Evstamark fyri tilfari til komandi tíðindabræv er mikudagin 23. januar kl 12.
Ritstjóri av INNANSETURS
Anna Katrin Matras


text:
Føðslubót
Í hesari grein fara vit at greiða frá, hvat føðslubót er. Føðslubót kann vera føðsludrykkur. Føðslubót kann eisini vera sonduføði, dessert ella súpan. Í hesari grein verður ikki nomið við sonduføði, men tað verður greitt nærri frá teimum føðsludrykkjum, ið kunnu keypast á apotekinum.
Føðslubót kann brúkast ávikavist: Sum einasta føðslukelda, sum ískoyti, tá matarlysturin er lítil, fyri føðslutrot ella tá tørvur er á meira orku.
Hvør hevur tørv á føðsludrykkjum?
Føðsludrykkir eru fyri tey, ið ynskja at fara fram (fitna), mangla matarlyst, og sum annars ikki fáa nóg mikið av proteinum og orku úr vanliga kostinum.
Serliga kann nevnast:
- Tey, ið skulu koma fyri seg eftir eina skurðviðgerð
- Tey, ið eta lítið
- Eldri, ið hava trupult við at tyggja
- Tey, ið hava lungnasjúkuna KOL
- Ávísir sjúklingar, ið hava krabbamein
- ALS sjúklingar
- Tey, ið hava diabetes
Serliga tá ein er sjúkur, ella tá annað órógvar kroppin, tørvar einum serliga nógva orku, men tá er matarlysturin ikki altíð tann besti.
Nógv eldri fólk kunnu missa matarlystin uttan veruliga at vera sjúk. Tá matarlysturin ikki er so góður, er tað sjálvsagt, at tá verður ov lítið drukkið og etið, og tí lætna fólk. Tað, at fólk lætna undir sjúku, ella tá ein eldist, merkir, at vøddarnir svinna, og viðkomandi møðist, og tískil er størri vandi fyri at detta og fáa beinbrot. Tí er tað serliga týdningarmikið at fáa nokk av mati og drekka fyri at styrkna og fáa hýrin aftur. Tað kann taka tíð at fáa matarlystin aftur, og tí er tað av stórum týdningi at fáa íblástur til, hvat man kann eta og drekka í hesum tíðarskeiði.
Hjá teimum, ið hava ringan matarlyst, er tað ofta lættari at fáa flótandi føði í seg, og her eru føðsludrykkirnir ein góður máti at fáa so nógvar kaloriur sum gjørligt.
Tørvurin á orku er tengdur at vekt, kyni, aldri, og eftir hvussu nógv ein rørir seg. Tað vil siga, at munur er á tørvinum, um ein er antin seingjarliggjandi ella er á fótum.
Ymisk sløg av føðsludrykkjum
Føðsludrykkir eru sum sagt vælegnaðir sum eitt ískoyti til kostin, og nakrir føðsludrykkir kunnu nýtast sum einasta føðsla í styttri ella longri tíðarskeið.
Summir drykkir innihalda tey føðsluevni, ið eru neyðug í kostinum, og innihalda rætta lutfallið millum protein, fitievni og kolhydrat. Føðsludrykkir innihalda eisini vitaminir og mineral. Hetta eru teir sonevndu fullgildigu drykkirnir.
Tað finnast eisini føðsludrykkir, ið eru blandaðir av saft. Í saftini eru protein og kolhydrat. Hesir drykkir eru bert egnaðir sum ískoyti til matin. Teir innihalda ikki øll tey neyðugu føðsluevnini, men innihalda orku og protein í ymiskum mongdum og møguliga eisini vitaminir og mineral.
Drykkirnir fáast sum lítlar fløskur við skrúvuloki. Eisini finst føðslubót sum dessert, súpan og sonevnt krem.
Drykkirnir vera ofta nevndir proteindrykkir, orkudrykkir ella ískoytisdrykkir. Serliga orðið proteindrykkur verður nógv brúkt. Summir av drykkjunum hava protein í heitinum, og tískil halda nógv, at tað eru hesar, tey skulu keypa. Tað merkir ikki, at hinir ikki hava protein í, teir innihalda eisini protein. Er føðslubótin einasti kostur, fær ein ov nógv av proteinum, um ein bert tekur teir við eyka proteini í.
Teir, ið hava protein í heitinum, innihalda sum sagt eyka nógv protein, og eru góðir at fáa t.d. sum ískoyti beint eftir skurðviðgerð og í sambandi við ávísar sjúkur, sum skulu lekjast ella at styrkja vøddar.
Val av drykki
Føðsludrykkir verða býttir í tveir bólkar:
1) Fullgildug føðslubót (Grundað á mjólk)
Fresubin: energy/energy fibre/yocreme/2 kcal/2 kcal fibre
Nutridrink: original/multifibre/yoghurt style/compact/compact fibre
Resource: komplet næring/2,0/2,0 fibre/soup/dessert fruit/2,5 compact/2,5 fibre compact
Fullgildug føðslubót sum einasta orkukelda, skal helst bert nýtast í styttri tíð, áðrenn ein eigur at umhugsa sonduføði.
2) Ikki-fullgildug føðslubót (føðslu ískoyti, grundað á antin mjólk ella saft/juice)
Fresubin: protein energy/jucy/crème
Nutridrink: protein/compact protein/juice style/creme
Ressource: protein/addera plus
Hvat slag av føðslubót, og hvussu stóra nøgd ein skal hava, er sera ymiskt, tí tað er treytað av tørvinum og støðuni hjá tí einstaka persóninum.
Ikki-fullgildug føðslubót verður serliga brúkt sum ískoyti til kostin hjá teimum, sum ikki eta so nógv og sum ískoyti til fólk, ið hava ein serligan tørv, tvs. til meira protein í sambandi við sjúkuna KOL, livrasjúku, eftir drúgva sjúkralegu, tá ein er í viðgerð fyri krabbamein og nýliga skurðviðgjørdir sjúklingar. Her er føðslubótin við eyka proteinum góð, tí tað hjálpir til at byggja kroppin og vøddar uppaftur. Tí tað vísir seg ofta at vera torført at fáa nøktandi kost. Føðsludrykkirnir grundaðir á juice/saft eru vælegnaðir til fólk, sum ikki dámar smakkin og konsistensin í føðsludrykkjunum grundaðir á mjólk. Fólk, sum hava vaml, hava ofta lættari við at drekka føðsludrykkirnar grundaðir á juice.
Smakkur
Føðsludrykkir kunnu drekkast sum ein millummáltíð ella vera ístaðin fyri eina minni høvuðsmáltíð. Teir eru eisini serliga væl egnaðir at drekka undir eini máltíð ella ístaðin fyri drykkir, sum ikki innihalda protein, eitt nú vatn, kaffi, te, saft og sodavatn. Verða drykkir valdir uttan vitaminir og mineral, er tað vanliga eitt gott hugskot at supplera við eini vitamin/mineral tablett.
Vanliga eru eingi hjáárin, tá ein drekkur føðsludrykkirnar. Tað er týdningarmikið ikki at drekka eitt ílat beint undan eini høvuðsmáltíð, tí annars verður lítið annað etið.
Smakkurin hevur eisini stóran týdning, tá ein ikki hevur so góðan matarlyst. Eitt gott hugskot er at skifta ímillum teir ymisku smakkirnar. Øll sløgini av føðslubót finnast við ymiskum smakkum, t.d. sjokuláta, banan, jarðber, vanilja, kaffi, abrikos osv.
Tað finnast kassar, ið eru blandaðir við ymiskum smakkum í, so ein kann royna, hvønn smakk, einum dámar best. Annars verða føðsludrykkirnir seldir við 4 íløtum í einum pakka, tá er tað sami smakkur í pakkanum.
Og tað er sum sagt møguligt at fáa ymisk sløg av føðslubót: Vanligur drykkur, jogurt-líknandi og djús.
Tilgerð
Teimum flestu dámar føðslubót kalda úr køliskápinum. Men tað er eisini møguligt at hita tó ikki kóka.
Tú kann velja at borðreiða føðsludrykkin á ymiskan hátt. T.d. kanst tú borðreiða drykkin sum sum ís, heitt kakao við róma ella koyra drykkin í eina suppu, eplamos og líknandi. Fá fleiri góð hugskot her:
Goymsluháttur
Óupplatin íløt skulu goymast við 5 - 25°C. Sí haldføri, sum stendur frámerkt.
Upplatin íløt skulu goymast í køliskápinum og skulu nýtast innan 24 tímar, aftaná tað er ásett.
Teir ymsu møguleikarnir
Føðslubót vanligt:
Inniheldur tey neyðugu føðsluevnini í kostinum og tað rætta lutfallið millum protein, feitt og kolhydrat. Føðsludrykkirnir innihalda eisini vitaminir og mineral. Kann brúkast sum ískoyti saman við matinum, men tað kann eisini vera einasta føðslukelda , ein fullgildur drykkur.
Føðslubót Compact:
Innihaldið er tað sama sum tann vanligi drykkurin, men við compact eru einans 125 ml í hvørjari fløsku (hinir eru á 200 ml). Hetta kann muna serliga væl, tá ið matarlysturin ikki er góður. Hetta kann bæði vera ein fullgildur drykkur og ein ikki fullgildugur drykkur. Ein meginregla er, at um orðið protein finst í heitinum á drykkinum, er talan um ein ikki fullgildugan drykk.
Føðslubót við eyka proteini:
Føðslubót við hægri innihaldi av proteinum enn tað vanliga. Finst bæði sum ”vanligt” ella compact. Protein fæst úr kosti sum t.d. kjøti, fiski, mjólkaúrdráttum ella bønum. Hetta er ein ikki fullgildugur drykkur.
Føðslubót við trevjum:
Hetta er føðslubót við 6 ymiskum trevjum. Trevjurnar í drykkinum minna um trevjurnar ein fær úr vanligum heilsugóðum kosti.
Hetta kann vera við til at geva eina góða bakteriufloru í tarmunum og minka um vandan fyri ígerð og ávikavist leysum og hørðum lívi. Hetta er ein fullgildugur drykkur.
Føðslubót, ið líkist saft/juice:
Hesir drykkir eru ikki fullgildugir. Teir innihalda ikki feitt, men teir eru eitt gott ískoyti fyri tey, ið ikki eta so nógv. Teir eru frískligir og hóska væl til tey, ið ikki brýggja seg um teir drykkirnar, ið eru grundaðir á mjólk – teir ”vanligu” drykkirnir. Ofta góðir fyri tey, ið hava vaml.
Soup:
Hetta er ein fullgildug súpan til tann, ið ynskir ein annan møguleika enn teir søtu føðsludrykkirnar.
Creme:
Hetta er eitt sonevnt creme, sum verður sopið við skeið, og sum hevur ein fastari konsistens. Finnast bæði sum fullgildug og ikki fullgildug, alt eftir hvat fyri slag ella merki tað er. Fleiri smakkir eru. Hetta er eitt annað gott alternativ.
Dessert fruit:
Sum tað liggur í orðinum, er hetta ein frukt dessert og er eisini ein annar møguleiki enn føðsludrykkirnir. Hetta er ein fullgildug føðslubót.
Føðslubót til børn:
Føðslubót til vaksin er ikki egnað til børn undir 3 ár og verður við fyrivarni givin børnum ímillum 3 og 6 ár.
Tí er best at velja føðslubót gjørd til børn, føðslubótin finst millum annað sum smoothies, ið er gjørd serliga til børn.
Sí leinki:
Tað eru 3 ymiskar fyritøkur, ið framleiða føðslubót, sum apotekini selja. Ymiskt er, hvat tey ymisku apotekini hava á goymslu, men øll merkini kunnu bíleggjast. Tey trý merkini eru:
· Nutricia (Nutridrink)
· Fresenius-kabi (Fresubin)
· Nestlé Healthcare Nutrition (Resource)
Tey ymisku merkini hava eitt stórt úrval av ymiskum føðsludrykkjum. Føðslubótar val er grundað á tørvin hjá tí einstaka, og hvat honum dámar.
Á heimasíðuni hjá Nestlé sæst, at tey viðmæla 5-7 íløt um dagin, um føðslubótin er tann einasti kosturin. Tá er tað neyðugt, at tað er tann fullgilduga føðslubótin. Er talan um ískoyti til kostin, verða 1-3 íløt viðmæld.
Metir læknin, at viðkomandi er serliga sjúkur/veikur, kann føðslubótin fáast á forskrift og hervið fáa tilskot, uppá sama máta sum við heilivági frá Heilsutrygd. Hetta er ein meting, læknin ger.
Les meira um tey ymisku sløgini á heimasíðunum:
http://www.nestlenutrition.dk/healthcare/da/Sider/Home.aspx
Sí leinkini til teir einstøku drykkirnar fyri at síggja, hvat er í:


text:
Norðbergseiði
Norðbergseiði er eitt av tveimum eiðum í Hvalba, tað er tað norðara eiðið. Hvalbingar rópa tað Á Drátti. Fjallið Norðberg er beint norðanfyri Norðbergseiði, tað er haðani at staðarnavnið er komið. Norðberg er eisini ættarnavn í Hvalba. Norðbergseiði er á vestursíðuni á Suðuroynni, beint vestanfyri bygdina, koyrivegur er heilt vestur til eggina og stórt parkeringsøki er har. Veirar vóru settir upp í 2010 fram við eggini, so tað er tryggari at ganga har. Ein stórur klettur datt av berginum, sum er beint sunnanfyri Norðbergseiði, einaferð í 1980'unum, hann liggur har enn. Tað hoyrdist og ristingar føldist heilt heim í bygina, tá hendingin fór fram.
Innihaldsyvirlit
Síging á Norðbergseiði[rætta | rætta wikitekst]
Í 2009 byrjaðu nakrir menn úr Hvalba at bjóða elligamla føroyska siðin síging sum ferðavinnumál. Tað gekk væl og í 2010 varð hetta aftur roynt við góðum úrsliti. Fólk kunnu síga niður á sermerktu helluna við stabbagróti og síðan verða hálaði uppaftur.[1] Onkuntíð er bátatúrur við sum ein eyka uppliving.[2]
Holið í helluni á Norðbergseiðinum[rætta | rætta wikitekst]
Eitt hol er í helluni á Norðbergseiðinum, beint við vegin. Eitt høgt hegn er sett rundan um holið, so eingin er í vanda fyri at detta niður í holið. Til ber at síggja niður í Atlantshavið og niður á helluna við stabbagróti, sum er niðri við sjóvarmálan.
Bukkeval var á Norðbergseiði[rætta | rætta wikitekst]
Áðrenn føroyingar fingu fasta skipan við at brenna alt burturkast á brennistøð høvdu flestu størri bygdir sítt egna skrellipláss, har burturkast var beint burtur. Hvalbingar brúktu Norðbergseiði til Bukkeval, burturkast var koyrt á bláman vestur av Drátti har eins og tað var gjørt í øðrum bygdum. Hetta er nú strangliga bannað,[3] nú er staðið eitt vakurt stað, har fólk koma fyri at njóta vøkru náttúruna.
Myndir[rætta | rætta wikitekst]
Útsýni av Drátti móti Grímsfjalli. Stóri kletturin sæst í urðini beint við sjóvarmálan.


text:
Ferjuvanlukka í Indonesia kravt 70 mannalív
Ein 48 metrar long ferja, sum var á veg til oynna
Selayar í Indonesia, kom í illveður og rendi á eitt sker.
Í minsta lagi 41 fólk eru ikki komin afturíaftur, eftir at ferjan rendi á eitt sker ella okkurt líknandi í illveðrinum týsdagin út fyri indonesisku oynna Selayar.
Tað skrivar AFP-tíðindastovan.
139 fólk vóru við ferjuni og fleiri bilar, tá ein skaði á ferjuna fekk skiparan at sigla upp á turt einar 300 metrar frá fjøruni – fyri at sleppa undan at ferjan skuldi søkka.
69 fólk vórðu bjarga, men í minsta lagi 29 fólk eru funnin deyð.
Tann 48 metrar langa ferjan var á veg frá Sulawesi til oynna Selayar. Tað var á hesum túrinum, at hon kom í illveður við høgari aldi.
Sambært CNN Indonesia var eisini peningur umborð til eitt virði av 12,7 milliónum krónum. Peningurin skuldi nýtast sum bonus til almenn starvsfólk á Selayar. Bæði peningurin og teir báðir menninir, sum ansaðu peninginum, eru burtur.
Kelda: AFP, CNN Indonesia og Søfart


text:
Bønarløta og bíbliutími verða í kvøld. Bønarløtan byrjar kl. 19.30 og bíbliutímin kl. 20.00. Í kvøld verður tað Alfred Olsen sum hevur bíblutíman. Øll eru hjartaliga vælkomin.
Sunnudagsskúli og møti í morgin
Sunnudagsskúlin byrjar kl. 14.00. Møti byrjar kl. 18.00. Í annaðkvøld verður tað Ólavur Ø. Hansen sum kemur at boða Guðs orð fyri okkum. Øll eru hjartaliga vælkomin, bæði á sunnudagsskúlaLes meira
Bíbliutíma í annaðkvøld
Bønarløta og bíbliutími verður í annaðkvøld. Bønarløtan byrjar kl. 19.30 og bíbliutímin kl. 20.00. Í annaðkvøld verður tað Andrias Magnussen sum kemur at hava bíbliutíman.
Serlig vitjan á møtinum í morgin.
Til møti í morgin kl. 18.00, fáa vit eina serliga vitjan. Tað er ein av okkara góðu vinum úr Týsklandi, nevnuliga Jacobus. Hann er her í feriu saman við einumLes meira
Sunnudagsskúli í morgin.
Sunnudagsskúli verður í morgin kl. 14.00. Øll børn og vaksin eru hjartaliga vælkomin.
Væleydna barnalega
Í døgunum 28 juni til 2 juli, var tann fyrsta barnalegan hildin í Leguhúsinum í Nesvík. Teir flestu leiðarnir til hesa leguna vóru frá okkara meinigheid. Tað vóru gott 130Les meira
Bíbliutími í annaðkvøld
Bønarløta og bíbliutími verða í annaðkvøld. Bønarløtan byrjar kl. 19.30 og bíbliutímin kl. 20.00. Í annaðkvøld verður tað Hans Olav E. Hansen sum kemur at hava bíbliutíman. Øll eru hjartaligaLes meira
Sunnudagsskúli og møti í morgin.
Sunnudagsskúli og møti verða í morgin. Sunnudagsskúlin byrjar kl. 14.00 og møti kl. 18.00. Á møtinum verður tað Olaf Magnussen sum kemur at tala til okkara. Øll eru hjartaliga vælkomin.
Ungdómsmøti í kvøld.
Nú fara vit at byrja uppá summarskránna, og tá verður ymiskt á skránni. Vit fara at hugana okkum í kvøld við einum filmi. Vit byrja kl. 21.00. Og sjálvandi verðurLes meira
Bíbliutími í kvøld
Bønarløta og bíbliutími verða í kvøld. Bønarløtan byrjar kl. 19.30 og bíbliutímin kl. 20.00. Í kvøld verður tað Krista Magnussen sum hevur bíbliutíman. Øll eru hjartaliga vælkomin.
Sunnudagsskúli og møti í morgin
Sunnudagsskúli og møti verða í morgin. Sunnudagsskúlin byrjar kl. 14.00, og møti kl. 18.00. Til møti í annaðkvøld kemur Kaj Eli Hansen at tala. Øll eru hjartaliga vælkomin, bæði áLes meira
Ungdómsmøti í kvøld
Ungdómsmøti verður í kvøld kl. 20.00. Hetta verður síðsta regluliga ungdómsmøti hetta hálvári, tí nú fer summarnevndin at taka yvir. Men við tað at hetta er síðsta regluliga møti, fara vit atLes meira


text:
Møti verður í annaðkvøld kl. 20.00. Vit fáa vitjan av Ole Sørensen. Ole er leiðari fyri Norea Radio. Norea Radio er ein felagsskapur sum umvegis radio sendir gleðiboðskapin út tilLes meira
Sunnudagsskúli í morgin.
Í morgin kl. 14.00 verður sunnudagsskúli. Tá fara vit at hoyra um Filippus tá ið hann møtti manninum úr Etiopiu. Øll eru hjartaliga vælkomin.
Ungdómsmøti í kvøld
Í kvøld kl 20.00 verður ungdómsmøti sjálvandi aftur á skránni, og hesaferð kemur Elsbet Magnussen at hava um evni fosturtøka. Eisini verður lovsangur, drekkamuður og góður felagsskapur Hetta verður sera spennandi,Les meira
Møti sunnudagin – “Gleðin í Harranum er styrki tykkara”
Sunnudagin kl. 18 verður møti við Alfred Olsen. Yvirskriftin til møtið er "Gleðin í Harranum er styrki tykkara". Hans Pauli og Wilmar luttaka við sangi. Á møtinum sunnudagin, verður sjóneyganLes meira
Bíbliutími í kvøld
Bønarløta og bíbliutími verða í kvøld. Bønarløtan byrjar kl 19.30 og bíbliutími kl 20.00. Øll eru hjartaliga vælkomin.
Sunnudagsskúli og møti í morgin
Sunnudagsskúli og møti verða í morgin. Sunnudagsskúlin byrjar kl. 14.00. Í morgin fara vit at hoyra um Pætur og Jóhannus, tá ið teir blivu tiknir til fanga. Møti byrjar kl.Les meira
Bíblutími í annaðkvøld.
Bønarløta og bíbliutími verða í annaðkvøld. Bønarløtan byrjar kl. 19.30, og bíbliutímin kl. 20.00. Í annaðkvøld verður tað Hans Jákup Hansen sum kemur at hava bíbliutíman. Øll eru hjartaliga vælkomin.
Super útferð
Klokkan 14.00 í góðveðrinum í dag fór sunnudagsskúlin útferð. Samstundis bjóðaði missiónshúsið øllum við, sum høvdu áhuga í tí og avlýsti møtið kl.18. Leiðin gekk yvir í Skák í Rituvík. TaðLes meira
Útferð í dag – BROYTING
Vit møtast við missiónshúsið kl. 14.00, og har fáa vit nærri kunning um hvar fari verður. Øll eru hjartaliga vælkomin.
Útferð sunnudagin kl. 14.00
Um Guð vil og vit liva, og veðrið er til vilda, er ætlanin at skipa fyri eina útferð sunnudagin kl. 14.00. Útferð verður skipa soleiðis, at bæði sunnudagsskúlin og møtiLes meira
Bønarløta og bíbliutími í kvøld
Bønarløtan byrjar kl. 19.30 og bíbliutímin kl. 20.00. Í kvøld verður tað Ólavur Magnussen sum hevur bíbliutíman. Øll eru hjartaliga vælkomin.
Sunnudagsskúli og møti í morgin
Sunnudagsskúlin byrjar kl. 14.00. Í morgin fara vit at hoyra meira um tað fyrstu meinigheitina sum bleiv stovna eftir hvítusunnudag, og hvussu tey vóru saman um alt. Møti byrja kl.Les meira


text:
-
Elektron skal reka talgilda samleikanGjaldstovan og Elektron hava skrivað undir sáttmála um raksturin av talgilda samleikanumLes meira
-
Menningin av tænastuportalinum sett í gongdFormula vann útboðið at menna tænastuportalinLes meira
-
Digital islands: How this tiny country is embracing e-governanceTíðarritið The Next Web hevur skrivað grein um Talgildu FøroyarLes meira
-
General Data Protection RegulationES fyriskipanin, ið skal verja talgildar persónsdátur, er komin í gildiLes meira
-
Skjalasøvnini talgildastTalgildu Føroyar og Umhvørvisstovan hava undirskrivað sáttmála við Dansk Scanning A/S um at talgilda skjalasøvnini í Tinglýsingini og MatriklinumLes meira
-
Menningin av Talgilda Samleikanum sett í gongdFarið verður nú undir at menna Talgilda Samleikan, sum væntandi verður klárur til útflýggjan fyrsta ársfjórðing í 2019.Les meira
-
Talgildu Føroyar kunningarskrivKunningarskrivið vísir á støðuna í verkætlanini umframt komandi varðar á leiðiniLes meira
-
Mínboks partur av Talgildu FøroyumP/F Mínboks og Gjaldstovan hava gjørt sáttmála um, at Gjaldstovan yvirtekur skipanirnar hjá felagnum fyri 5 mió. kr.Les meira


text:
Her liggur almikið á láni
Íløgujáttanin hjá TK hevur seinastu trý árini ligið millum 263 og 299 mió kr. Tá eru framfluttar íløgujáttanir tiknar við. Tær framfluttu játtanirnar hava hesi árini ligið ímillum 108 og 167 mió kr. Sostatt hevur kommunan seinastu árini einans framt umleið helvtina av ætlaðu íløgunum fyri árið.
Jógvani Arge segði á býráðsfundi í Havn, tá roknskapurin var til viðgerðar, at har skilst, at framflytingin av íløgum frá 2015 til 2016 verður ikki minni enn 155 mio krónur. Hetta er meir enn helvtin av tí, sum varð sett av til íløgur í fjør.
Grannskoðarin er ikki fegin um hesa gongd. Hann sigur, at av tí, at skattaprosentið verður ásett í mun til rakstrarætlan og íløgu og útlánsætlan kann hendan mannagongd vera óheppin.
Tí mælir grannskoðarin enn eina ferð til, at mannagongdin verður broytt soleiðis, at játtanin fyri hvørt árið sær endurspeglar, hvørjar íløgur kommunan kann væntast at fremja í árinum, sum ætlanin fevnir um.
Meirnýrsla góðkennast beinanvegin
Sambært kommunustýrisskipanini skulu tær ymsu nevndirnar ansa eftir, at brúktir verða ikki fleiri pengar, enn avsettir eru á fíggjarætlanini ella eru játtaðir við serstakari viðtøku. Býráðið kann eisini veita eykajáttan við tveimum samtyktum við 14 daga millumbili.
Við hvørja eykajáttan skal vísast á, hvussu hon verður fíggjað. Í farna ári hevur verið meirnýtsla á einstøkum greinum í rakstrinum, sum ikki hevur neyðuga játtan.
Vanliga mannagongdin er, at málini verða tikin til viðgerðar samstundis sum ársroknskapurin verður góðkendur.
Grannskoðanin mælir til, at farið verður til eina mannagongd, har meirnýtslan verður góðkend í býráðnum, so skjótt sum staðfest verður, at ein játtan ikki fer at halda.
Eldraøkið pínur
Kommunan hevur havt eitt gott ár við inntøkum. Tann stóri vøksturin stavaði frá játtanini til eldraøkið, sum lá um einar 140 mió kr. Hetta vísti seg kortini ikki at vera nóg mikið til at reka økið, so vit komu har út við einum halli upp á 10 milliónir krónur.
Í hesum árinum hava vit eisini longu staðfest, at hall verður á hesum rakstri. Tí er neyðugt sum skjótast at gera sær greitt, hvussu Tórshavnar býráð á besta hátt kann reka eldraøkið forsvarliga fíggjarliga og forsvarliga mótvegis teimum, sum vit skulu tæna.
Ein víðkað heimatænasta er ein leið. Men tað gerst neyvan eftir einum degi, og tí kunna vit rokna við, at útreiðslurnar til eldraøkið eina tíð verða upp á seg heldur størri, enn tær høvdu verið, um økið hevði verið skilabetri rikið, meðan landið sat við tí.
Stórar skattainntøkur
Skattainntøkurnar í 2015 vóru størri, enn býráðið roknaði við, tá fíggjarætlanin varð gjørd. Í kassan runnu ikki minni enn 72 mió kr meir enn væntað. Tað er hugaligt, men minni hugaligt er, at teir pengarnir støðast ikki í kommunukassanum. Í fyrstu syftu varð mælt til eina játtan til ymisk øki upp á 14 mió kr og síðani eina upp á slakar 17 mió kr. Til hendan fundin hevur ein meiriluti í fíggjarnevndini mælt til at býta út 38,5 mió kr aftrat í ymsar ættir.
Tað virkar febrilskt, at býráðslimir eru so altráir at brúka pengarnar, sum koma ov nógv inn, tá vit samstundis standa við tí veruleika, at heilar 154 milliónir av ætlaðum íløgum í fjør ikki eru brúktar. Er tað so umráðandi at fáa pengar til vega, so mátti verið so líkatil at umraðfest meirnýtsluna burtur av teimum 154, sum kortini standa og gána.
Nógv á láni
Tað er gleðiligt, men lítið at undrast á, at lánsbyrðan hjá kommununi er minkað seinastu árini. Samgongan hevur ikki fingið upp í lag at seta nakað stórvegis í verk. Dømi um tað eru bæði Musikkskúlin og Skúlin á Fløtum v.m.
Samanumtikið hevur politikkurin í stóran mun verið merktur av tilvildarligum átøkum í eystur og vestur; ein ætlan í dag, ein onnur í morgin og ein triðja í ovurmorgin. Ei dáni í, at havnarfólk eru farin at leingjast eftir, at Tórshavnar býráð fær savnað seg um at taka verulig stig til frama fyri kommununa.
Her liggur almikið á láni.


text:
Anja Johansen, Elsa Katrina Gisladóttir, Sandra Kimsdóttir, Meta av Fløtum og Hanna Bjartalíð.
B-kapping - úrslit frá amboðskapping 23. apríl
Í dag hevur aftur kapping verið í
Bylgjuni í Runavík, har kappast var í einstøkum amboðum. Ljósið hevði 4 pinkur
og 4 piltar við í kappingini.
Sum heild kann sigast, at íðkararnir í
Ljósinum kláraðu seg væl, tí hetta var fyrsta kapping hjá nøkrum av íðkarunum.
Úrslitini vórðu hesi:
Á gólv hjá pinkum bleiv Elsa Katrina
Gisladóttir nr. 3. Í lop bleiv Anja Johansen bleiv nr. 2 og Sandra Kimsdóttir
nr. 3 og Elsa Katrina bleiv nr. 4. Á bitanum bleiv Sandra nr. 3.
Á gólv hjá piltum bleiv Matheu Garcia
nr. 2, Hørður Herason nr. 4 og Liam Garcia nr. 5, og í paralell barr bleiv Vilhelm Johannesen nr. 3.
Í beinsveiggj bleiv Matheu nr. 4, í lop bleiv Liam nr. 4 og Hørður nr. 6. Í
ringum bleiv Liam nr. 4, og hann bleiv eisini nr. 6 í rekk.
Ljósið ynskir øllum íðkarum tillukku við
heiðursmerkjunum í dag.
Úrslit_B kapp_leygardag 220417.xlsx


text:
Komandi sunnudag kl. 12:00 verður forkunnug guðstænasta í Elduvíkar kirkju. Talan er um barnakórið Dopar hjá Tórshavnar Musikkskúla, ið verður ein partur av guðstænastuni
Barnakórið Dropar er eitt kór við á leið 25 gentum og dreingjum í 11-14 ára aldri, sum nú í skjótt fýra ár hava sungið saman og ment seg til eitt gott og væl samansjóðað kór við einum breiðum sang úrvali.
Saman við kórinum eru eisini fimm ungir tónleikarar, sum spæla guitar, bass, trummur og keyboard. Leiðari á kórinum er Sigrið Simonsen, sum afturat sær hevur Bárður Reinert Poulsen at standa fyri tónleikinum.
Dropar skulu í vár á ferð til Århus at vitja eitt barnakór, og saman við danska kórinum skulu tey hava nakrar konsertir í Århus og har á leið.
Sum fyrireiking til Danmarkartúrin skulu tey á venjingarlegu í Elduvík nú um vikuskiftið. Vant verður allan leygardagin, og sunnudagin kl. 12 verður kórið og tónleikararnir altso ein berandi partur av guðstænastuni í Elduvikar kirkju.
Guðstænastan verður skipað sum ein sang- og tónleikaguðstænasta, har kórið og tónleikararnir fara at spæla og syngja nakað av tí, tey hava vant á venjingarleguni. Somuleiðis fara børnini eisini at hava upplestur. Sostatt verður guðstænastan ein forkunnug guðstænasta við lívgandi barnarøddum og tónleiki. Øll eru sjálvandi vælkomin til guðstænastuna í Elduvíkar kirkju sunnudagin, har Uni Næs prestur prædikar.
© Kári Mikkelsen - Sosialurin


text: Spanski Rafael Muñoz Pérez umhugsaði at gevast við svimjingini eftir HM í Rom í fjør, og fór tí eftir øllum at døma út at ferðast saman við vinum, uttan at boða altjóða svimjisambandinum og antidopingsambandinum frá at hann var givin, og uttan støðugt at senda inn upplýsingar um hvar hann var. Hetta er klárt brot á antidopingreglurnar, og spurningurin er tí mest um karantænan verður 2 mánaðir, 2 ár ella okkurt inn í millum. Muñoz Pérez eigur sum kunnugt heimsmetið í 50 firvald í 50 metra hyli, á 22.43 frá stevnu í Malaga í apríl í fjør. Les her á SwimNews.com.


text:
Skrivað hevur Herkules » 29 des 2009, 02:56
Eg fái vaml av generaliseringini herinni, sum roynir at rættvísgera hettar mammurnar gera við at mammurnar vita altíð best og páparnir altíð liggja skít! Hvat helviti er tað fyri nakað tvætl?
Nú kenni eg til eitt dømi har mamman, (sum eingin kann forða henni í(!)) brúkar barnið sum tað eisini er nevnt her fyrr, sum eitt vápn til hevnd. Ikki er tað óvanligt, at tá pápin er komin eftir barninum, vil hon ikki lata tað frá sær, hóast pápin hevur fingið tað svart uppá hvítt at hann skal hava barnið tann og tann dagin frá ríkisumboðnum. Barnið verður sjálvsagt ómøguligt tá tað hevur glett seg til at síggja pápan aftur, men ikki sleppur tað. Eisini grætur tað, tá tað skal til mammuna aftur (kanska tí at mamman fer soleiðis við barninum/pápanum?). Hendan rættin fær hon bert av tí at hon er konufólki og ikki tí at barni trívist best hjá henni, forbannað langt úti at vit, nú skjótt í 2010, stadigvekk ikki hava fingið líkarætt á hesum økinum.
Nú er hettar bert eitt dømi uppá hvussu langt úti lógin er á hesum økinum í løtuni og eftir politinum at døma er hettar langtfrá eitt einadømi.
Eg haldi at konufólki herinni líka skuldi tikið eina djúpa innanding og hugsa seg um, tí um tit hava eina so ringa mynd av mannfólki, liggur tað nokk okkurt djypri aftanfyri hjá tykkum sjálvum og kann eg bert taka synd í tykkum, tí eg klári so ikki at síggja hvussu menn eru nakað verri enn konufólk til at vera foreldur í okkara døgum. Tað kann kanska vera at vit fyri 50-100 árum síðani hava haft ein steinaldrarmentalitet, har maðurin skaffaði føðina og kanska ofta sigldi úti, meðan mamman var heima og passaði børnini, men enn tann dag í dag?!
Tað finnast altíð ring dømir báðumeðin hegnið, so tað er heilt ólukksáliga langt úti at tað skal vera altavgerandi, um man hevur krónjuvelir ella bróst tá foreldrarætturin verur givin út. Eg dugi bara ikki at síggja hvussu tað ikki kann vera betri fyri allar partar, at bæði foreldrini vera mett útfrá sama støðið. Eg velji sjálvur at trúgva, at nógv tey flestu fólkini sum eru í ordan, høvdu góðtykið ein felags foreldramynduleika sum útgangsstøðið í allarflestu førum.
Vónandi vakna politikarnir og dagføra hesa lógina og tað ongantíð ov skjótt. Tað kann simpulten ikki vera rætt at tað verður spælt sálarlig roulette við hesum børnum, tí núverandi lóg gevur foreldrarættir út í blindum!


text:
Krosslívstrygging
Tá lántakarin tryggjar makan ella sambúgvan, sum eisini stendur fyri láninum, er talan um krosslívstrygging. Tryggingarupphæddin verður tá goldin inn á lán hjá makanum ella sambúgvanum, eftir at búgvið er gjørt upp.
Les meira
Viðurskifti í arvalógini gera, at fyrimunir eru við krosslívstryggingini, sum fyrst verður útgoldin, eftir at búgvið er gjørt upp. Harvið økist virðið av ognini ikki, sum møguliga skal skiftast við arvingarnar. Um talan er um børn, eisini uttanfyri hjúnalag, sum hava rætt til arv, og sum man ynskir at hugsa um, eiga hesi at fáa eina serstaka lívstrygging, sum er ætlað teimum.
Um skuldin er minni enn útgoldna tryggingarupphæddin, verður avlopið goldið til tann, sum hevur teknað tryggingina. Arvaavgjald skal í hesum føri ikki rindast.
Tryggingartakarin kann eisini tilskila avlopið til onnur, sum tó skulu rinda arvaavgjald.
Egintrygging
Tá lántakarin tryggjar seg sjálvan við deyð, er talan um egintrygging. Tryggingarupphæddin verður tá goldin inn á lán hjá hesum í Eik, áðrenn búgvið verður gjørt upp.
Les meira
Um skuldin er minni enn útgoldna tryggingarupphæddin, verður avlopið goldið næsta avvarandi, sum er hjúnafelagin ella lívsarvingar (børn). Eisini kann hjúnafelagin velja at tilskila avlopið av tryggingini til onnur.
Hjúnafelagin kann síðani velja at sita í óskiftum búgvi, og harvið ikki rinda arvaavgjald.
Um lívsarvingar ella onnur fáa part av lívstryggingini ella arva húsini, skulu hesi rinda arvaavgjald av møguligum avlopi av tryggingarupphæddin ella økta virðinum í sethúsinum.
Egintryggingin er serliga ætlað teimum, ið ikki hava møguleika at tekna eina krosslívstrygging, t.d. støk, sum ynskja sær Restskuldatrygging.
Arvaavgjald:
Hjúnafelagi, børn og adoptivbørn: 3 %
Foreldur, systkin og børn hjá hesum: 6 %
Ommur, abbar og eftirkomarar hjá hesum: 9 %
Onnur, ið ikki koma undir bólk 1, 2 ella 3, t.d. sambúgvar: 12 %


text:
Partrolararnir Vesturtúgva og Grønanes landa í Klaksvík, teir hava tilsamans 140.000 pund, meginparturin er upsi.
Av Kósini verður sagt, at teir eru um at verða klárir til nýggjan, teir tóku ís fyri løtu síðan, skrivar joanisnielsen.fo.
Fleiri greinar
18. Jun 2014 - 10:40
Trolararnir eru seldir fyri 12 mió. kr hvør. Vesturvarði og Vesturskin hava 120 óbrúktar fiskidagar, tað sum er eftir av fiskiárinum.Nýggja partafelagið Baglhólmur í...
09. Jun 2014 - 15:14
Teir fimm føroyski flakatrolararnir Akraberg, Enniberg, Gadus, Ran og Sjúrðaberg sigla mest sum pendulfart fyri tíðina. Enniberg fór aftur til fiskiskap i síðstu viku og...
08. Jun 2014 - 23:53
Chr.Høy, sum hevur ligið í Hvalvík seinastu tíðina, hevur nú set kósina ímóti Grønlandi har skipið millum annað skjal virka sum mótøkuskip.Skipið er leiðga til...
05. Jun 2014 - 15:07
Eysturbúgvin og Vesturbúgvin landa á Toftum, teir hava uml. 220.tons, tað er Tavan í Leirvík, sum keypir gulllaksin frá Eysturbúgvanum og Vesturbúgvanum. Í Kollafirði...
29. Mai 2014 - 17:46
Reiðaríði, ið eigur danska nótaskipið Beinur úr Hirtshals hevur bílagt nýtt nótaskip, ið skal byggjast á Karstensens Skibsvæft í Skagen.Nýggi Beinur verður sera nútímans og...
25. Mai 2014 - 23:29
Fleiri skip liggja í løtuni í Ánunum og Norðlýsið hevur fingið nakrar myndir av skipunum.Á einari mynd sær tveir fyrrverandi Høgaberg, ið vóru heimahoyrandi...


text:
ELEKTRA – á knívseggini millum hevnd og fyrigeving
Leygarkvøldið 28. januar verður frumsýning á Tjóðpallinum av grikska klassikaranum Elektru eftir Sofokles. Ein leikur um kærleika, longsul, svik og trupla valið millum hevnd og fyrigeving. Ein leikur, sum hóast 2500 ára gamal, nærmast tykist ræðandi aktuellur í 2017.
Tjóðpallurin hevur, við fyrsta leikverkinum í 2017, leitað aftur til vøgguna hjá leiklistini. Til ein av stóru klassikarunum, ið krevur nógv av bæði leikarum, leikstjóra og pallmyndini. Gunnvá Zachariasen spælir Elektra, ið er ein av stóru og kendu kvinnuleiklutunum. Hinir leikararnir eru Hans Tórgarð, Durita Dahl Andreassen, Hjálmar Dam og Beinta Clothier og tey sleppa veruliga at vísa síni evni í hesum álvarsama leiki við sínum poetiska málbúna og bundna formi. Pallmyndin hjá Jan de Neergaard er gandakend og minimalistisk og broytist støðugt í ljósi og liti og er ein flottur karmur um hesa hugtakandi og dramatisku søguna.
Hans Tórgarð hevur hegnisliga flutt tekstin yvir í føroyskt úr ensku útgávuni hjá Frank McGuinness.
Leikurin fer fram í kongshúsinum, har Elektra syrgir deyða faðir sín, meðan hon bíðar eftir at bróðirin Orestes skal koma heim aftur …
Um ELEKTRU
Atreus’ synir, Agamemnon og Menelaos, vóru herovastar í grikska herinum, sum fór móti Troia at vinna aftur Helenu, konu Menelaosar. Teir vildu hevna og leggja í oyði býin, ið hevði rænt hana.
Áðrenn flotin setti segl, varð Agamemnon noyddur at offra dóttir sína Ifigeneiu fyri at blíðka gudinnuna Artemis, so veður og vindur vóru teimum til vildar. Hetta gjørdi hann, flotin vann fram til Troia og tíggju ár eftir vendi hann heim sum hetja. Ímeðan høvdu kona hansara Klýtaimestra og fríggjari hennara, Aigistos, systkinabarn Agamemnon, gjørt av at drepa hann tá hann kom heim. Agamemnon varð myrdur og Aigistos nýggjur kongur í Mýkena.
Døtrarnar Elektra og Krýsotemis livdu í deyðans húsi í mong ár. Men yngsta barnið, Orestes, varð fluttur burtur av einum trúgvum tænara, sum ól hann upp í fremmandum londum, til gudurin Apollon beyð Orestes at venda heimaftur og hevna faðirmorðið.
Myndir: ©Heinesen myndir / Tjóðpallur Føroya


text:
- Tíðindi, mentan og ítróttur
Fleiri tillagingar í uppskoti
Hósdagin, tá Vinnunevndin hjá Løgtinginum var í ferð við at leggja síðstu hond á uppskotið hjá Høgna Hoydal um fiskivinnunýskipan, kom Høgni Hoydal við 24 broytingum, sum hann kallar tillagingar, í lógaruppskotinum.
Hetta verður gjørt eftir fundir við Vinnunevndina og innanhýsis umrøðu, sigur Høgni Hoydal. Andstøðan vildi tí hava meira tíð til sín part av álitinum, men samgongan var liðug við sín part fríggjadagin.
Vinnunevndin hjá Løgtinginum skuldi hava fund í dag klokkan níggju, og tingfundur verður klokkan ellivu.


text:
Fiskivinnunýskipan, stjórnarskipan, altjóða kvinnudagur, barsilsskipan, grønur politikkur... Ja, mong eru evnini, ið hava verið á skrá hjá Unga Tjóðveldinum seinastu vikurnar. Tað sæst og merkist, at vit eru eitt virkið felag og nógv spennandi tiltøk hava verið og fleiri eru ávegis. Sum nakað nýtt, fara vit at skriva út mánaðarliga kunning til okkara limir. Her er frá apríl.
Vit skipaðu fyri tiltaki í samband við altjóða kvinnudagin. Tað var eitt áhugavert og kunnandi tiltak um javnstøðu í Føroyum. Á fundinum varð ásannað, at stórar avbjóðingar eru og tí skrivaðu vit eina yvirlýsing av fundinum. Yvirlýsingin kann lesast her:
http://lesarin.fo/yvirlysing+fra+kvinnudagstiltaki+hja+unga+tjodveldinum.html
Tann 5. apríl settu vit sjóneykuna á barskilsskipanina, og tann mismun millum kyn vit síggja í lóggávuni í dag. Katrin Kallsberg, tingkvinna fyri Tjóðveldi og fyrrverandi forkvinna í javnstøðunevndini, og Ólavur Ellefsen, formaður í javnstøðunevndini, høvdu upplegg á hvønn hátt javnstøðustríð og barsilsskipan hanga saman, og hvørjar broytingar skulu fremjast innan barsil.
Summarið nærkast í Føroyum og í Unga Tjóðveldinum merkist hetta eisini. Ein spennandi og fjølbroytt summarskrá er ávegis, sum raskir og dugnaligir limir eru í fer at fyriskipa. Meira um hetta fara tit at kunna lesa um á heimasíðuni og Facebook.
Vit eru eisini í fer við at leggja seinastu hondina á okkara umhvørvispolitikk. Hann verður lagdur fram til kjak á opnum fundi í næstum.
Og ikki at gloyma, so eru vit byrjaði at telja niður til fólkaatkvøðuna um føroysku stjórnarskipanina. Fríggjadagin 21. apríl seta vit hol á eitt áhugavert ár, har stjórnarskipanin verður í miðdepilinum. Yrkingar, røður og feitur tónleikur verður á skránni - og sjálvandi er tiltakið púra ókeypis.
Tiltakið á Facebook: https://www.facebook.com/events/227958481018308/?fref=ts
Komandi leygardag, tann 22. apríl luttaka vit í ársins ruddingardegi. Vit møtast við Skansan kl. 14.00 og allir limir eru hjartaliga vælkomnir at hjálpa!
Hvørjar Føroyar? Grønar Føroyar! Føroyingar liva av og við okkara náttúru. Tað hevur stóran týdning, at vit seta umhvørvið og náttúruvernd høgt á d...
Í august í fjør var eg biðin um at skriva eina grein um javnstøðu í Føroyum. Í juni árið eftir sat eg í Brússell og tosaði um tað greinina, og um femi...
Seinastu vikurnar hava vit rópt hart og ótroyttiliga ímóti øllum ætlanum um oljuleiting. Vit hava rópt so hart, at Óli P. hevur teknað eina skemtimy...
Vit skipaðu fyri tiltaki í samband við altjóða kvinnudagin. Tað var eitt áhugavert og kunnandi tiltak um javnstøðu í Føroyum. Á fundinum varð ásannað,...


text:
Katrina Maria Hansen varð fødd við Gjógv í 1913. Nógv minni kend enn navnframi pápabeiggi hennara, Hans M. Debes – vanliga nevndur ”Skraddar Debes” – men evnini, handalagið og skapanarhugurin vóru minst líka góð. Tað er ein gáta, hvussu Katrina Maria fann uppá at bróta upp úr nýggjum í mun til form, snið og litir – og skapa list við stokkunum.
Skraddar Debes skrivar í innganginum til “Føroysk Bindingarmynstur”, at: “Mynstrini eru savnað í ellivta tíma, av tí at flest øll hesi mynstur einans vóru kend av teim elstu kvinnunum.” Sama kann sigast um verkini hjá Katrinu Mariu. Skulu tey sýnast fram og varðveitast, áðrenn tey eru farin til spillis, má tað gerast nú. Tí eru nú stig tikin til framsýning og varðveitslu av hesum verkum.
Fyri hesum arbeiði stendur Jóhanna av Steinum. Hon er útbúgvin á London College of Fashion og seinni á navnframa Central Saint Martin’s College of Art and Design í London við binding sum høvuðsgrein. Hon hevur sítt egna merki, STEINUM, har hon sniðgevur móta – ofta við íblástri úr føroyska upprunanum.
Jóhanna datt um verkini hjá Katrinu Mariu í 2007. Jóhanna var tá við at skriva sína høvuðsritgerð um føroyska búnan, og í granskingararbeiðnum hevði hon leitað sær til abbasystrina, sum hon visti hevði frágera góð evni at binda og virka klæðir. Fyrsta, hon sá verkini, visti Jóhanna, at her var talan um nakað heilt serstakt. Hon visti beinanvegin, at hetta mátti varðveitast og sýnast fram.
Jóhanna av Steinum fekk so stóran íblástur av verkunum hjá Katrinu Mariu, at hon sjálv fór undir at sniðgeva eina kollektión, sum bygdi á bindingarlistina hjá Katrinu Mariu. Hendan kollektión skal nú fremjast í verki í sambandi við framsýningina. Framsýningin verður tískil eitt samspæl millum upprunaverkini hjá Katrinu Mariu og modernaða sniðið hjá Jóhannu av Steinum.
Framsýningin í Klingruni verður hangandi inntil 24. november 2010
Hjartaliga vælkomin


text:
RFF minir føroyingar á at steðga rúsdrekkakoyring
07-07-2015
Hetta til ólavsøku minnir Ráðið fyri Ferðslutrygd føroyingar á at byrgja fyri rúsdrekkakoyring. ‘Vinir lova ikki vinum at koyra skít’ er rakstrarróp eins og undanfarnu árini. Hesaferð verður boðskapurin einamest at hoyra á útvarpsrásum og á internetinum. Fólk verða eggjað til at leggja uppí, um tey varnast, at vinfólk, skyldfólk ella starvsfelagar ætla at koyra ávirkað.
Hetta til ólavsøku minnir Ráðið fyri Ferðslutrygd føroyingar á at byrgja fyri rúsdrekkakoyring. ‘Vinir lova ikki vinum at koyra skít’ er rakstrarróp eins og undanfarnu árini. Hesaferð verður boðskapurin einamest at hoyra á útvarpsrásum og á internetinum. Fólk verða eggjað til at leggja uppí, um tey varnast, at vinfólk, skyldfólk ella starvsfelagar ætla at koyra ávirkað.
Langt frá hugburði til atburð
Flestøll venda sær frá rúsdrekkakoyring. Kortini er tað eitt kent fyribrigdi. Tað kann vera langt frá hugburði til atferð. Nú mong hugna sær til festivalar og stevnur kring landið, kunnu koma støður, har fólk koyra ávirkað.
Í november 2014 svaraðu føroyingar í Gallupkanning upp á spurningin, ”Í hvønn mun hevði tú roynt at forðað tí, um tú sást ein, sum ætlaði sær at koyra bil, hóast hann/hon hevði drukkið rúsdrekka? (Og væntandi hevði ov høga promillu)”. 85% svaraðu, at tey heilt vist høvdu roynt at forðað tí. Hetta eru 3 % fleiri enn í 2013.
Spurd, hvussu ofta tey koyra við promillu hægri enn 0,2, svaraðu 95 % “ongantíð” í november 2014. Hetta er greið ábending um, at flestøll venda sær frá rúsdrekkakoyring.
Vís kærleika – legg uppí
Greitt er, at menn í størri mun enn kvinnur koyra við ov høgari promillu. Hetta verður í átakinum víst við mynd av einum, ið hevur tikið billyklarnar frá vinmanninum. Boðskapurin er, at tað er umsorgan at forða rúsdrekkakoyring – eingin vil sínum vini so illa, at hann koyrir ávirkaður.
Soleiðis leggja vit uppí
Kanningar vísa, at nógv tey flestu sótu saman við øðrum og drukku, áðrenn tey koyrdu ávirkað. Tað kann tó vera trupult at leggja uppí og steðga einum at seta seg við róðrið. Tí er skilagott at avtala ferðina heim, áðrenn farið verður á festival ella stevnu, so sleppast kann undan pínligum støðum. Átakið, ‘Vinir lova ikki vinum at koyra skít’ skal tí senda veitslugestir trygt heim. Við átakinum vil Ráðið fyri Ferðslutrygd tí:
- ávirka fólk, sum kundu umhugsað at koyrt, tá tey hava smakkað sær á
- minna vinfólk, familju og starvsfelagar á at leggja uppí, um onkur ætlar at koyra ávirkað/ur.
- gera vart við, at tað er umsorgan at leggja uppí
Løgreglan ger rúsdrekkakanningar, meðan átakið er.
« Aftur


text:
Tíðindi
Lærlingar til byggismið
17. Jan 2018
Lærlingar til byggismið. Byggideildin hjá J K Petersen søkir eftir 2 lærlingum til byggismið. Lærlingarnir koma í tøttum samstarvi, við...
les meir
J&K Petersen luttekur á JobMatch 2017
20. Des 2017
Kom og vitja okkum á Jobmatch 28. des. í Norðurlandahúsinum. Hevur tú hug at hitta onkran av okkara starvsfólkum er tú vælkomin...
les meir
Framleiðsluhøllin hjá Vónini reist.
15. Des 2017
So var aftur reisigildi. Hesuferð hjá P/F Vónini í Fuglafirði.Øll stálkonstruktiónin er komin upp at standa í nýggju framleiðsluhøllini hjá Vónini. Høllin liggur úti á...
les meir
Maskinførarastørv
21. Nov 2017
Maskinførarastørv Ert tú áhugað/ur í at seta teg í førarasetrið í okkara nýmótans maskinum og dámar tær at hava nógv...
les meir
J & K Petersen Høvuðsstuðul komandi kappingarár.
21. Nov 2017
J & K Petersen er aftur í ár høvuðsstuðul hjá besta liðnum hjá B36.
les meir
Timburmenn
14. Nov 2017
Søkt verður eftir Timburmonnum til vaksandi virksemi felagsins
les meir
Gongur framá við havnarlagnum
12. Okt 2017
Sum myndirnar vísa er væl av gróti slept
les meir
Útstykking í Miðvági
21. Apr 2017
Í dag var spakin settur í útstykkingina av 13 grundstykkjum við Olivarsveg í Miðvági. Sáttmáli er gjødur við Vága kommunu um at gravað, borað,...


text:
Spírin
Tað, sum eyðkennir Spíran, er at børnini læra um náttúruna við at spæla í náttúruni, brúka hana og virka í henni. Her er felags ábyrgd av djórahaldinum, jarðardyrkan, hegning og bygging. Har tað ber til, verður alt framleitt á okkara egna verkstað, sum vit brúka til viðlíkahald og bygging av búrum og húsum til djórini.
Í gjøgnum hetta fjølbroytta virksemið, verða børnini væl stimbrað bæði sosialt, motoriskt, kreativt og málsliga.
Stutt sagt verður lagt í børnini at fara væl við náttúruni og vera góð við kríatúrini, samstundis sum tey fáa eina rætta, ópyntaða mynd, sum er í samsvar við veruleikan av, hvussu náttúran og djórini verða gagnnýtt av okkum menniskjum.
Námsfrøðilig mál
Námsfrøðiliga málið er at virka fyri at vit fáa sosial, sjálvstøðug, ábyrgdarfull, skapandi og lívsglað børn børn sum kunnu meistra teirra lív í einari fjøltáttaðari og umskiftiligari verð.


text:
Orð: Fanny Crosby
Lag: Ira David Sankey
Týtt: Hákun Djurhuus
Upprunaheiti: Rest in the Lord
1. Lít teg á Gud, tú sum mangt tungt mást bera,
hygg upp til hann, hann javna skal tín veg,
lít teg á Gud, hans orð í ævir verða,
til hann ber alt, sum tyngir, særir teg.
2. Lít teg á Gud og sig frá sorgum tínum,
hans stóri kærleiki ei broytast kann,
hann fer ei frá tær, hjálpir børnum sínum,
lít teg á Gud, tær hvílu gevur hann.
3. Lít teg á Gud, og tá alt stríð er endað,
og hvør ein ódn og vandi burtur er,
tá skalt tú glaður í Guds ríki lenda,
og tú skalt skoða tað, tú trúði her.


text:
Frá í dag 2. mai og fyribils fram til summarferiuna verður ein roynd gjørd við at útleiga tímar í ítróttarhøllini í Bylgjuni í Runavík á netinum.
Nú vetrarítróttagreinirnar eru um at vera lidnar, eru nógvir tímar tøkir, bæði vanligar vikudagar og í vikuskiftinum.
Mannagongdin er einføld. Far inn á heimasíðuna holl.fo. Trýst á leiga høll, og vel tíman, sum tú ynskir at leiga. Goldið verður við gjaldskorti á holl.fo.
Um tímar verða leigaðir mán.-frí millum kl. 15 og 22, er høllin opin.
Um tímar verða leigaðir aðrar tíðir, má eitt sms sendast fyri at fáa latið høllina upp. Nærri upplýsingar eru á heimasíðuni holl.fo.
Runavíkar Kommuna ynskir við hesum tilboðnum at geva fleiri atgongd til ítróttarhøllina í Bylgjuni.


text:
Í mai 2012 løgdu Grafikstudio hjá Inga Joensen og Føroyaprent alt virksemið saman, her á Føroyaprent. Við samanleggingini fekk Føroyaprent førleikar innan myndatøku og filmsframleiðslu, sum vit nú bjóða tær at brúka.
Myndatøka „á staðnum“ er ofta ein partur av uppgávuni, tá Ingi arbeiðir við sniðgeving og umbróting. Heildin verður hugsað ígjøgnum frá byrjan. Ingi hevur tikið myndir av bæði málingablikkum og blæðupakkum, men myndatøka og desain av prentlutum innan mentan og list eru hansara vørumerki burturav.


text:
Eg taki frástøðu frá øllum tykkara illgitingum um, at landsstýrismaðurin í Innlendismálum tosaði um flúgvandi bilar í Degi og Viku í kvøld. Hesar gitingar eru uttan iva fyri at seta Kára P. Højgaard í ringt ljós, nú hann kostar okkara landi nakrar milliardir. (Hvat eru nakrar milliardir millum spekulantvinir)
Tað átti at verið greitt fyri øll, at landsstýrismaðurin ikki tosaði um flúgvandi bilar ella nakað tílíkt tvætl. Kári tosaði sjálvandi um teleportering, ið allar Trekkies vita væl ber til longu nú, eins og vit hava sæð tað í øllum teimum ymisku Star Trek sendirøðunum. Go Kári! Gott at havi ein trekkie í landsstýrinum.


text:
So var ársins fyrsta rennikapping avgreidd, og fyrstu vinnararnir funnir. Umleið 90 rennarar gjørdu seg til reiðar í Funningsfirði og lagið var av tí besta í vakra, kalda og klára degnum. Nógvur spenningur lá í luftini um hvør mundi fara at sigra av kinnunum. Valborg Heinesen er so smátt farin spjálka aftur, og tað sama er Rigmor N. Arge, sum ikki hevur havt startnummar á bringuni seinasta árið. Umframt tær vóru eisini stinnu Bragdarkvinnurnar Duruta R. á Lofti og Ann Thomsen.
Kappingin kom at standa millum Durutu og Valborg, sum fylgdust tað mesta av teininum, og sum eisini gjørdust sera tættar á málinum. Komnar niðan Byrgisbrekkuna eftir 16-17 km koyrdi Durutu nógva ferð á, og soleiðis stríddut tær einar tveir kilometrar, til eitt lítið hol byrjaði at koma millum tær. Men tað slapp ikki at vaksa skjótt. Heldur ikki nógv. Móti endanum royndi Valborg at spurta seg fram á Durutu aftur, men tað var ov seint, og Duruta vann ein flottan sigur í ársins fyrstu kapping. Hetta var hennara fyrsti sigur í hesi kappingini.
So stutt var millum Durutu og Valborg eftir 21,1 km. Duruta kempaði og sigraði við nýggjum persónligum meti
Ikki so langt aftanfyri kom ein vandur sigursharri frá nýggjárshálvmaraton triðja á mál. Rigmor N. Arge var sera væl nøgd við sína renning í dag. At byrja við var hon aftanfyri Ann Thomsen, men fór fram við henni í Skálabotni. Ann rann eisini væl í dag, og endaði á fjórða plássi ikki so langt aftanfyri Rigmor.
Tað blivu trý sett av heiðursmerkjum býtt út til hvørt kynið. Tey yngru, veteranarnar og superveteranarnar.
Kvinnur (f. 1973-2001)
1. Valborg Heinesen, Bragdið, 1.33.08
2. Lydia Jacobsen, Roysnið, 1.42.11
3. Ann-Mari av Skarði, Bragdið 1.43.44
Kvinnur veternar (f. 1963-1972)
1. Duruta R. á Lofti, Bragið, 1.33.07
2. Rigmor N. Arge, Hvirlan, 1.34.31
3. Ann Thomsen, Bragdið, 1.36.
Kvinnur superveteranar (f. – 1962)
1. Ruth Johannesen, Treysti, 2.01,29
2. Elisabeth Rasmussen, Bragdið, 2.09.24
3. Anna Sofía Kristiansen, Bragdið, 2.13.39
Hóast Andrias Hansen úr Bragdinum hevur skrúvað nógv niður fyri ikki hevur vant tað stóra síðani hann rann maraton í Valencia í oktober, mundi hann kortini vera avgjørdur favorittur til dagsins kapping. Hann kom eisini at renna einsamallur á odda stórt sæð allan vegin, og hann vann eisini ein tryggan sigur. Men talan gjørdist tó als ikki um nakran stórsigur. Til tað var Cecil Weihe ov stinnur og stúttur. Fjarstøðan, sum Andrias tók fyrstu løturnar, broyttist ikki stórvegis og á málinum var munurin ikki meira enn 43 sekund.
Andrias tókist sera væl hýrdur allan vegin. Og hví skuldi hann ikki tað? Tað er altíð stuttligt at vera best!
Tríggir minuttir vóru síðan aftur til kamphanarnar, sum dystaðust um triðjaplássið. Her bleiv sera javnt millum Bragdarrennararnar Hjalmar Sjóvará og Niels Poulsen. Hjalmar bleiv tann fyrri, bara 11 sekund frammanfyri Niels.
Ikki júst pinkulingar longur. Men framvegis nóg ungir at gerast nummar tvey og trý í nýggjárshálvmaraton. Cecil Weihe í gulum var tríggjar minuttir undan Hjalmari Sjóvará á málinum
Heiðursmerkjabýtið hjá monnunum gjørdist hetta:
Menn (f. 1973 – 2001)
1. Andrias Hansen, Bragdið 1.23.19
2. Regin Thomsen, Roysnið, 1.29.35
3. Anton Højgaard, Roysnið, 1.30.24
Menn veteranar (f. 1963 – 1972)
1. Cecil Weihe, Bragdið, 1.24.02
2. Hjalmar Sjóvará, Bragdið, 1.27.01
3. Niels Poulsen, Bragdið, 1.27.12
Menn superveteranar (f. – 1962)
1. Jens R. Weihe, Frælsi, 1.32.55
2. Borgar Biskopstø, Treysti, 1.42.05
3. Kári Simonsen, Bragdið, 1.43.42
Øll úrslitini síggjast her (finnast eisini á roysnid.com)
Slóð til myndir av Skechers Hálvmaraton 2018, sum Jóannes N. Poulsen tók. (her nøkur dømi)
Klædnamótan fyri 2018 vístu Lars Muller og Sebastian Pingel. Ikki so ofta vit hava fótbóltsleikarar við í rennikapping. Í dag høvdu vit umframt Sebastian, eisini fótbóltsvenjararnar Jógvan Martin Olsen av Toftum og Paula Poulsen av Skála. Og so var Sigrun Kallsoy Kristiansen úr EB/Streymi við. Men hana sóu vit jú eisini alla vetrarkappingina í fjør.
Henny mátti lata bronsumerkið frá sær, sum av misgáum varð givið henni. Ístaðin sleppur hendan raska kvinnan við í hesa myndakavalkaduna.
Sjómaðurin og advokaturin nærum hond í hond. Sjómaðurin Eyðun Simonsen rann tó nakað væl undan advokatinum Óla Jákupi Muller.
Her kemur fyrrverandi bóndin á Kvíggjarhamri í Saksun. Nú hann ikki hevur seyðin at renna eftir, rennir Magnus Pauli Dahl-Olsen eftir vegnum. Her saman við Top Run +40 vinnaranum Petru Weihe Mikkelsen


text:
Kommunupolitikkur stóran týdning
Kommunupolitikkur stendur hjá mongum borgarum í skugganum av landspolitikki.
Orsøkin er helst, at fjølmiðlarnir gera nógv meiri burturúr lands- enn kommunupolitikki.
Nógvar kommunur gera heldur ikki serliga nógv við at kunna borgarar og onnur um tað, sum tær fáast við, hóast tøkniligu amboðini til tess ongantíð hava verið betri enn í dag..
Hóast hetta, er tað umráðandi at fáa bæði ung og eldri at skilja, at kommunupolitikkur er týdningarmikil.
At hann hevur alstóran týdning fyri gerandisdagin hjá teimum og familjum teirra.
Og at tað tí ikki ger tað sama, hvør ið situr í kommunustýrinum.
Nógv jørn í eldinum
Tórshavnar kommuna hevur sum landsins størsta og ríkasta kommuna flest jørn í eldinum.
Hetta er eisini neyðugt fyri at kunna lúka dagsins krøv á øllum teimum økjum, kommunan hevur ábyrgdina fyri.
Hon heintar tildømis títt burturkast og útvegar reint vatn í kranunum.
Hon syrgir fyri, at børn tíni verða ansað ella at foreldur tíni kunnu fáa ta hjálp og røkt, tey hava tørv á.
Kommunan hevur eisini ábyrgdina fyri mentanar- og frítíðartilboðum.
Og hon hjálpir eisini við at skapa lokalu vinnulívsfyritøkunum so góð vakstrarkor sum gjørligt.
Leikluturin hjá kommununum sum heild er vaksin nógv síðani aldarskiftið, tá landið fór undir at leggja uppgávur, ið betur kunnu røkjast í nærumhvørvinum, út til kommunurnar at umsita.
Hetta setur stór krøv serliga til tær minstu kommunurnar, sum fyrr ella seinni verða noyddar at leggja saman við øðrum kommunum, skulu tær hóra undan.
Sum heild væleydnaðar
Í Føroyum hava verið fleiri kommunusamanleggingar síðani sjeytiárini.
Flestu teirra – um ikki allar – hava verið væleydnaðar, tá ið avtornaði.
Aðrastaðni hava kommunusamanleggingar havt við sær ein minkandi áhuga fyri kommunupolitikki og lægri valluttøku, tí leiðin hjá nógvum borgarum til ráðhúsið ella lokalpolitikararnar er vorðin ov langur.
Royndirnar hava tó eisini víst, at færri politikarar fyri hvønn borgara ikki neyðturviliga nýtist at merkja eitt veikari lokaldemokrati.
Tvørturímóti hava kommunurnar í dag meiri fokus á at taka borgararnar við upp á ráð gjøgnum hoyringar, borgarafundir o.a.
Í Tórshavnar kommunu hava vit seks staðbundnar nevndir, ið skulu hoyrast í málum, sum viðvíkja teirra økjum (Kollafirði, Kaldbak, Hvítanesi, Velbastað, Hesti og Nólsoy).
Vit hava eisini eitt Eldraráð, ið er sett í verðina til at ráðgeva kommununi í eldramálum.
Somuleiðis hava vit mong eigarafeløg kring um í høvuðsstaðarøkinum, ið eisini skulu spyrjast til ráðs, áðrenn nakað kann setast í verk í teirra øki.
Hetta er alt við til at skapa ein dialog við borgarar, sum kommunupolitikarar ikki vanliga møta við kølidiskin ella sum ikki møta upp til borgarafundir.
Umráðandi er, at okkara politikarar allatíðina hava í huga, hvussu kommunan og lokala fólkaræðið kunnu fylgja við tíðini og soleiðis tryggja, at teir møta borgarunum har, sum teir eru.
Samstundis skal tað framvegis vera áhugavert at fara upp í kommunupolitikk, so vit eisini í framtíðini hava eitt sterkt lokalt fólkaræði, ið er rótfest í fólkinum.
Jú, kommunupolitikkur er sanniliga týdningarmikil – fyri øll uttan mun til aldur.